
Un agente policial a bira 

Dl DOS MORTO DEN TRAFICO 

Mientras den Hospital tin e dama luchando pa su bida 

Un ogente policial a bira 

Di dos morto den trafko 

Mientras den Hospital tin e dama luchando pa su bida 



DIASABRA anochi pa 10:43 Central di 
Polis ta wordo notifica di un accidente 
basta fuerte cu a tuma lugar riba e 
caminda di Piedra Plat pa Sero Pita. Na 
yegada di patruya ta pidi ambulance cu 
urgenciia miranda e gravedad di dos 
victima n’e sitio. A pidi specialista 
di trafico, Polis Tecnico y tambe 
slachtofferhulp. 

Loke por a compronde cu aparentemete 
un Nissan March color blanco numera 
A- 31587 a duna señal pa bira na man 
robez, e auto Suzuki Swift blau numera 
A-37161 lo mester a bay pase y a dal 
frontal den un Nissan March color licht 
biña numera A-71465. 

E chauffeur di e Susuki Swift, 
personal di ambulance a trate, pero 
lamentablemente no por a haci nada p’e 
mas. 

Pa 11:25 dr. Texier ta constata morto di 
Leonard Anthony Boekhoudt, naci na 
Aruba dia 27 october 1985 (34 aña). Ta 
trata di un agente policial. E1 a bira di 
dos morto tragico den nos trafico. 

E chauffeur femenino den e auto March 
licht biña a wordo transporta cu maximo 
urgencia pa hospital y su situacion ta 
hopi grave. Y ta intema de ICU luchando 
pa su bida. E caso ta bao investigacion. 
Cuerpo Policial y nos di AWEMainta ta 
manda palabra di condolencia na famia 
y na henter Cuerpo Policial. 



DAMA 

E hoben Luisann “Lui” Larez, naci na 
Aruba dia 8 di december 1999, pues di 
apenas 20 aña di edad, ta luchando pa 
su bida den unidad di cuido intensivo 
na Hospital. E tabata e otro victima 
envolvi den e accidente pisa diasabra 
anochi na Sero Pita, den cual un Polis a 
fayece n’e sitio. Ta den su auto e Polis a 
bay dal, ora el a pasa un auto sortiando 
pa bay man robes. 

N’e sitio a presenta tres Ambulance pa 
por brinda asistencia n’e victimanan. 
Dos auto a dal frontal den otro, y ambos 
chauffeur a resulta herida y un di nan 
a hasta keda pega den auto, pa cual 
Bomberonan riba Materialenwagen 
a presenta pa corta e auto pa libera e 
victima. 

N’e sitio caba Paramediconan riba 
Ambulance a nota cu un di e victimanan, 
cu despues a resulta di ta un Polis na 
civil den su auto priva, no tabata duna 
señal di bida. Pero den e auto cu tabata 
bin como trafico contrario, e chauffeur 
tabata den un estado critico. 
purba stabilis’e n’e sitio mes den 
Ambulance, pero mesora despues a sali 
cu ne cu urgencia pa Hospital. 

Ey dokternan specialisa den atende 
pashentnan di trauma tabata sperando 
riba dje. Den Departamento di 
Spoedeisende Hulp a brind’e prome 
tratamento, pero masha liher dokter a 


tuma nota cu su situacion ta mas serio 
ainda y ta rekeri atencion special y 
urgente. 

A hib’e den Cuido Intensivo unda a 
logra stabilisa su situacion, aunke e ta 
hopi delicado. Ta menciona cu mester 
spera 48 ora pa mira con su curpa mes 
ta reacciona riba tur e sla ricibi. 



Manera ta conoci, e dos autonan cu a del 
den otro ta un Suzuki Swift color blau cu 
a dal frontal den un Nissan March color 
licht biña. Ta autonan chikito den cual 
e chauffeuman ta exponi directamente 
n’e impacto, den caso di un accidente 
semehante den cual probablemente 
velocidad halto a hunga un rol. Manera 
a ser bisa n’e sitio, ambos tabata pura pa 
yega nan cas, prome cy Toke di Keda. 

Lui Larez di 20 aña di edad tabata traha 
un tempo na Aeropuerto y despues na un 
restaurant. Obviamente awor e ta na cas 
sperando reapertura di e restaurantnan 
pa por cuminsa traha atrobe. 

E ta biba na Santa Cmz, pues mirando 
e mta, probablemente e tabata caminda 
pa cas. 

Su mama a manda un mensahe mainta 
na tur su amistadnan suplicando pa 
oracion pa su yiu muher. 

''Famiay conociman, amigoy amiganan 
di Luii Larez. Ban resa pa mi yiu cu a 
haya accidente ayera nochi y cu ta den 
intensive care luchando pa su bida. Cu 
e dolor aki mi no tin palabra pa splica. 
Pero si por pidi pa nos tur ban ora pe‘’\ 

Diosabra ultinno 


A yega 120 hende for di Colombia 



FOR DI Colombia a regresa 
120 Arubiano riba un buelo di 
WingCo Airlines, kendenan ta- 
bata pega desde cu e frontera 
ta cera pa motibo di Coronavi- 
rus. E buelo a pasa piki e 120 
personanan den 5 ciudad di 
Colombia, di cual Barranquilla 
tabata ultimo y di eynan a bin 
direccion Aruba. 

E avion a bolbe Colombia sin 
persona abordo, mirando cu 
e Gobierno Colombiano tin e 
frontera cera y no ta laga niun 
Colombiano bolbe. 


Mitar di e buelo tabata consisti 
di pashentnan y nan acompa- 
ñante di AZV, mientras e otro 
mitar tabata personanan cu pa 
un motibo of otro a keda pega 
na Colombia. E Crisis Team 
a percura pa organisa e buelo 
aki, di cual Gobierno a duna 
autorisacion p’e buelo por a 
yega Aruba cu e grupo aki. 

Pa 4 siman largo nan tabata 
bezig cu e hendenan aki, ken- 
denan tabata puntra con nan 
por bolbe Aruba. 



AZV a percura p’e ticketnan di nan pashent 
y acompañantenan, mientras cu e otro per- 
sonanan mes a percura pa paga nan mesun 
ticket. 

Tur persona cu a yega den e buelo for di Co- 
lombia, tin cu sigui e protocol. Nan lo mes- 
ter bay den cuarentena pa mira si nan lo of 
no lo desaroya sintomanan di Coronavirus. 


Te awor 

Di 552 persona deteni pa violacion 
di TdK, 30 so a paga nan boet 


Fiscal mr. Yolanda Pronk a duna di conoce cu di 552 per- 
sona cu a keda deteni pasobra nan a viola e medida di TdK, 
ta unicamente 30 persona so a paga e boet impone di 1000 
ñorin. Esaki niñca cu esnan cu no a paga, awor lo tin cu 
presenta dilanti mesa berde. 

Tur e boetnan duna, den sy mayoria tabata manera men- 
ciona di no a atende nan mes n’e ley di Toke di Keda. Pa 
loke ta shelter in place, ta un solo persona a haya boet. 
Ningun hende a haya boet pa violacion di “samenscholing”. 


10 Negoshi a haya boet, pasobra nan no a atene nan mes 
n’e ora di sierre y 2 persona a haya boet pa viola regla di 
keda den cuarentena. 

Unabes dilanti Huez, esun cu por afort un abogado, lo por 
bringa loke cu Orden di Abogado a duna di conoce, esta e 
ley di Toke di Keda no ta evita un persona di haya Covid. E 
lo haya boet, pasobra el a subi caya tog? Y tin di e hendenan 
aki, no tin manera pa paga 1000 ñorin y sigur lo prefera di 
bay sera. 

Drs. Rene Herdé 

Minister kier mihor resultado, 
pero no ta had nada pa logr'e 


DEN un serie di tres articulo ta evalua e 
desicionnan di Minister di Enseñansa dr. 
Armando Rudy Lampe pa saca scolnan 
publico for di responsabilidad y maneho di 
Gobierno y pone nan bou di fundacionnan 
priva. Esaki t’e di tres articulo. 

Un di tres motibo cu e Minister a duna pa 
saca scolnan publico for di e responsabilidad 
y maneho publico, ta cu scolnan di 
fundacionnan particular, manera SPCOA, 
SKOA y COMBINA, ta duna mihor 
resultado cu scolnan publico. 

E Minister parce di ta pensa cu “Gobierno” 
no por maneha scolnan y cu si e pasa e 
scolnan pa fundacionnan, e resultadonan ta 
mehora. 

E Minister obviamente ta busca e causa 
p’e rendimiento abou serca scolnan y ta 
ignora e causanan structural inherente di nos 
sistema di enseñansa cu pa decadanan largo 
expertonan local y entre otro di UNESCO a 
identifica. Nos ta laga e fayonan structural 
aki pa otro articulo. 

Tin hopi scol publico cu ta funciona bon, cu 
resultadonan mes bon of mihor cu scolnan 
pri va. Tin scol, publico y priva, cu sigur mester 
duna mihor rendimiento. Sinembargo, no tin 
niun factor cu ta influencia e resultadonan 
di alumno- y studiantenan den scolnan 
particular, cu no ta of por wordo maneha cu 
exito den scolnan publico. 

Ban check e diferente factoman. E capacidad 
di alumnonan no ta diferente, e maestronan 
a haya e mes un formacion profesional y ta 
haya e mesun salario. 

Hopi biaha e bukinan ta mescos. E 
diferencianan cu por tin ta den e cantidad 
di alumno den un klas y e material extra cu 
un scol tin pa motibo di e contribucion mas 
halto di mayornan (schoolgeld). 

E entradanan mas halto di un scol priva y e 
cantidad di alumno den un klas, por splica 
parcialmente e diferencia di resultadonan 
entre scolnan. 

Tambe e maneho di e directiva di un scol y 
e director di scol, ta haci diferencia den crea 
un bon clima educativo na un scol. 


Pero experiencia aki na Amba y den exterior 
ta mustra, cu por stimula un bon desaroyo 
y crea e condicionnan necesario pa un bon 
clima educativo pa maestro- y alumnonan 
den tur scol. Publico y priva. 

FINANCIAMENTO 

No tin discucion si nos lo tin e mesun cantidad 
di placa pa enseñansa. Loke tin mester wordo 
usa den un forma hopi sabi y strategico pa 
logra e metanan di bon enseñansa. 

Si e financiamento t’e problema di e Minister, 
anto e mester bisa esey. Henter enseñansa 
lo ta dispuesto pa yuda scoge unda y con ta 
mihor pa baha gasto, sin crea problemanan 
inecesario of situacionnan cu nos no ta desea 
na scol, ni den comunidad. 

Loke nien hende por kier ta pa baha e calidad 
di enseñansa of limita e aceso na enseñansa 
pa niun mucha of studiante. 

Tambe bou di e condicionnan mas dificil aki, 
mester sigura cu tur maestro di scol por duna 
tur alumno y tur studiante e mihor enseñansa 
posibel. Pa logra esey cu hopi menos placa 
ta rekeri un otro organisacion na scol, den 
dunamento di les, den uso di material y den 
organisacion di maestro y studiantenan over 
di un periodo mas largo cu un aña di scol. 
Pero te awor no a wak niun indicacion di 
esey di e Minister. Enbes di purba dicidi 
tur cos for di su oficina, e Minister mester 
sinta na mesa cu directivanan di scol y laga 
e director-, maestro-, mayor- y studiantenan 
presenta solucionnan realistico pa cada scol. 

Enbes di pone scolnan publico bou 
fundacionnan priva, laga scolnan di e mesun 
tipo, traha hunto, intercambia maestro y 
material, haci actividadanan hunto, pa no 
duna menos enseñansa, pero netamenta mas 
y mihor enseñansa. 

Falta di placa no ta un motibo pa elimina 
scolnan publico! Enseñansa lo mester 
bolbe hunga un rol grandi den renoba nos 
economia y nos comunidad, despues di e 
crisis di COVID 19. 

Pa enseñansa por haci esey, no mester 
limit’e pa niun studiante. A1 contrario, 
mester renob’e y haci’e mas efectivo y mas 
productivo pa comunidad. Te awor no a wak 
e Minister haci nada di esaki! 





CONCLUSION 

E argumentonan di depolitisacion, 
independisacion y mihor resultado cu e 
Minister a usa pa hustifica su maneho di 
pone scolnan publico bou di fundacionan 
priva no ta valido. 

E Minister no a duna otro motibo of 
splicacion tampoco. Ta na Minister awor pa 
bin splica na drechi kico e kier logra, pakico 
y kico e ta bay haci pa logra su metanan. 

Si e kier mihor resultado e mester actua, bisa 
con y inverti maneho, tempo y kisas placa pa 
haci esey. 

Te awor e no a haci esey y a laga enseñansa 
cu hopi pregunta manera: Cua t’e criterionan 
cu e Minister ta usa pa midi y compara un 
scol cu otro? Cu cua scol por ehempel e 
Minister a compara Colegio EPI pa hustifica 
pa pon’e bou di fundacion SEPB? 

Cu cua argumento e Minister ta pone 
Abraham de Veer School, e unico scol di 
MAVO publico na San Nicolas, bou di e 
ñmdacion SPCOA. 

Con Minister ta mantene e caracter neutral 
di scolnan publico bou di fundacionnan cu 
meta priva of religioso? 

E Minister ta realisa cu su desicionnan pa 
elimina scolnan publico ta nifica cu e ta 
kita un di e derechonan mas fundamental di 
nos comunidad? E Minister ta realisa cu no 
solamente e ta actua contra di articulo 1.20 
di nos Constituicon, pero tambe cu e lo crea 
problemanan di aceso na enseñansa publico 
pa mayornan a scoge pa pone nan yiunan na 
scolnan publico? 

Ta di spera cu si e Minister no recapacita y stop 
e destruccion di e institucion di enseñansa 
pulbico, cu resto di nos comunidad si lo 
lanta para y stop e proceso peligroso aki. 

Pabien na tur alumno di Prins Bernard School 



TEAM di Depen- 
dance Prins Bernard 
School ta felicita tur 
ex-alumno di Prins 
Bernard School cu a 
gradua e aña escolar 
2019-2020 na Abra- 
ham de Veer MAVO. 

Pabien n’e maestro- 
nan tambe di Depen- 
dance Prins Bernard 
School cu a prepara 
e alumnonan den 10 
luna pa drenta Abra- 
ham de Veer MAVO 



Apreciabel participante, pensionado y demas partido interesa, 


Fondo General di Pensioen Aruba (APFA) ta habri su oficina bek entrante 25 di mei 2020. Nos oficina 
lo ta habri di dialuna pa diabierna di 7:30 or - 16:30 or. 

Pa su reapertura APFAta sigui e instruccionnan di e autoridadnan concerni pa preveni e plamamento 
di COVID-19. E siguiente reglanan pa e reapertura ta aplicabel pa tur bishitante. 


• Nos ta ricibi bishitante solamente cu cita. Bo por tuma contacto cu nos di dialuna pa diabierna di 7:30 or -16:30 di e siguiente forma: 


Referente 

Telefon/celular 

E-mailadres 

Asunto General 

525-2732 

info@apfaruba.org 

Pensioen General 

568-6450 

567-0999 

servicedesk.pensioenen@apfaruba.org 

Pensioen Fayecimento 

525-2749 


Hipoteca 

560- 9405 Mariska Lin-Boekhoudt 

561- 1868 Gisianne Barros 

567-0992 Ana Naar 

567-0996 Edwin Kleinleugenmors 

servicedesk.hypotheken@apfaruba.org 


• Bishitante mester atene su mes na e reglanan di distancia social/fisico y higiena 

• Bishitante mester usa e handsanitizernan cu nos ta pone disponibel na entrada di nos oficina prome cu drenta 

• Por fabor no bishita nos oficina si bo tin simptoma di griep. Den e caso aki keda cas y tuma contacto cu nos via telefon of e-mail 

• Pa cita nos ta ricibi maximo 2 persona. Un suplica ta bay pa no bin cu mucha 

• Pa entrega di documento bo por haci uso di nos brievenbus banda di e porta di entrada. Bo por haci uso di e posibilidad aki solamente 
durante nos orario di trabou. 


y naturalmente e 
maestronan di Abra- 
ham de Veer School 
pa nan bon trabou. 


Aruba ta pasado den un temporada sumamente dificil, pero APFA t'ey pa sigui yuda bo cu cualkier pregunta of preocupacion. Di antemano 
danki pa bo comprension y cooperacion den esaki. 


•ijrapfa 

Seroe Blanco 4, Oranjestad, Aruba | (297) 525 27321 www.apfaruba.org 

Polis mes mester transporta detenidonan 
di TdK, CEA ya no ta haci esaki mas 


DIABIERNA anochi durante un dia mas di TdK Aruba e reg- 
istra 7 detencion. Ultimo simannan Polis mes mester transporta 
personanan relaciona TdK. 

Ya CEA no ta ‘in the picture’ mas. Esaki sin cu Polisnan mes 
tabata na altura y cu ta recientemente nan a wordo informa di 
esaki. No a duna un motibo tampoco p’e desicion abrupto aki. 

Un situacion awor unda cu personanan deteni durante TdK, tur 
ta wordo geprop den un Dogcatcher/Transportwagen di Cuerpo 
Policial y hiba un warda. Algo sumamente riscante si un di e per- 
sonanan ey ta contagia cu un of otro enfermedad, sin papia mes 
di COVID-19. 



E Cherry riba e bolo ta cu ya pa basta dia caba algun Warda di 
Polis nan transportwagen ta defect, poniendo hopi presion riba e 
unico dos otro transportwagen cu ta den funcion. 

Diabierna anochi durante patruya, Polisnan a topa cu un Suzuki 
Ignis altura di Parke Curason na Jaburibari. 

E patruya a stop’e y a controla si e lo tin un motibo valido pa ta 
riba caya. Lamentablemente e cabayero no por a demostra esaki 
y a wordo deteni relaciona cu TdK. Polisnan a bisti’e su tapa boca 
y a hibe warda. 



rMainta 

#1 Online 


PARTICIPACION IMPORTANTE 


En conexcion cu e situation actual di e Virus Covid-19 
nos di AWEMainta ta pidi cooperacion 
di nos clientenan, pa tuma contacto cu nos 
via nos e-mail nan; 

noticia @ awemainta.com 
toko @ awemainta.com. 

Sales via sales@awemainta.com. 

Of via nos telefoon; 583-1400. 

Tambe nos ta pidi cooperacion pa por haci tur pago 

via Online Banking. 

Pago nan por wordo haci via nos cuenta bancario di 

CMB # 22982600. 

Danki pa e cooperacion di semper. 

E management team di Bucuti & Tara Beach Resort 
Aruba ta continuando cu nan esfuerzo pa garantiza e 
vakantie di mas saludabel di Caribe cu un bishita na 
Horacio E. Oduber Hospital p’asina perfecciona nan 
protocol contra Coronavirus. 

Manager di e Resort, Rik van der Berg, y Assistant 
Manager, Ignacio Ortiz, a reuni cu Sinead Geerman, 
MSC y Marjolyn Maduro kendenan t’e profesionalnan 
di prevencion y infeccion den hospital hospitalario. 
Hunto nan a evalua Bucuti su protocol pa por segura cu 
nan ta implementando e mihor metodo pa salud di nan 
trahador y huespednan. 

Tur empleado lo wordo getest pa COVID-19 
y nan lo wordo evalua tur dia 

Tur empleado lo wordo getest pa COVID-19 y Bucuti 
& Tara a implementa medida di deteccion di empleado 
pa evalua si nan ta demostra algun tipo di sintoma 
relaciona cu e infeccion of si nan tabata den contacto cu 
e virus. Actualmente e temperatura di tur empleado ta 
wordo getest prome cu nan drenta e resort. 

Practica, Practica...Practica 

Tur trahador di Bucuti & Tara a wordo certifica dor 
di ServSafe y a wordo entrena extensivamente pa por 
aplica e protocol nobo di COVID-19, locual ta inclui 
manteniendo distancia social. Dor di cu e hotel a keda 
habri y a ricibi huesped, incluyendo front-liners di 
hospital, personalia di ICU y un tripulacion di KLM 
Airlines, e trahador nan a haya un oportunidad valioso 
pa por train y implementa nan protocol nan nobo. 
Ademas di cumpra tecnologia nobo di UV y ekipo 
industrial di lonization, machine nan electrostatico lo 
aplica disenfectante precisamente y lo sterilisa tur area 
publico, cu protocol nan aumenta pa area nan di fitness 
y wellness. 

Protocol nan extensivo ta inclui: 

Stap 1. Uzando un solucion di limpieza aproba door di 
EPA y LEED cu ta contene dioxegen grado hospitalario 
y no dañino pa medio ambiente 

Stap 2. Un tratamento di e camber cu AtmosAir Rainier 
Summit lonizer cu lo kita cualkier humedad, bacteria of 
virus. 

Stap 3. Tratamento di e camber cu Sanidyne® 
Premium UV Portable Air and Surface Sanitizer 

Stap 4. HEPA air-cleaners, locual semper tabata tin 
den tur camber, lo continua di duna e aire di mas 
puro riba e isla. 

Stap 5. Tur kamber lo wordo seya cu un sticker 
despues cu nan a wordo completamente desinfecta 
pa segura cu ningun trahador of huesped a drenta e 
kamber prome cu un huesped nobo check-in. 

Stap 6. Aplicacion di desinfectante rigoroso cu 
atencion special na e area nan di fitness y wellness. 


E vakantie mas saludabel di Caribe ta 
na Bucuti &Tara Beach ResortAruba 



ROOM SERVICE 


ANYTHING, ANYTIME, ANYWHERE 



Delivered free to your 
doorstep, whether you stay 
with us or are at home. We will 
cater any of your occasions. 

Pick from one of our set menus 
available on 

elementsaruba.com or call us 
at 592 5868 to have our Chef 
design a special catering menu 
for your romantic party of two 
or happy festivity of 10. 



RESTAURANT 


ELEMENTS RESTAURANT, AVIEW TO DINE FOR 
J.E. Irausquin Blvd 55B | Eagle Beach, Aruba 
ElementsAruba.com | @ElementsAruba | 
#ElementsAruba 






















































8 


AWEMainta 


Dialuna, 25 Mei 2020 


Oden di Abogado ta haya cu 

Mester enmina medida di Toke di Keda 


Orden di Abogado local pa medio di su decano mr. Ronald Wix a 
manda un carta mustrando nan desacuerdo cu Gobierno cu e me- 
dida di Toke di Keda. 

Segun Orden di Abogado, Gobierno ta violando leynan existente di 
libertad di movicion, y no ta compronde dicon Gobierno kier sigui 
cu TdK si e no ta prueba cu e lo yuda evita e plamamento di e virus 
di Covid 19 den ora nan di anochi cu den dia. 

Orden di Abogado di Aruba ta pidi Gobierno pa stop e TdK Segun 
e Orden di Abogado, cu desde un par di tempo caba a cuminza cu 
flexibilisacion di medidanan pa Covid-19, y “toke di keda” tabata 
un di e prome medidanan cu mester a wordo elimina. 

Ronny Wix a elabora riba e legalidad di e medida aki y su propor- 
cionalidad. 

Orden di Abogado ta wak e asunto aki diferente cu Gobierno y ta 
opina cu no tin motibo mas pa extende, prolonga “toke di keda”. 
Loke cu TdK a yuda tabata na mengua criminalidad, pero tambe 
ta causa di mas accidente di traflco. 

Esnan cu a keda deteni, a ser priva di nan libertad y a duna nan 
boet, pasobra nan a bandona nan cas. Ta spera cu Gobierno elimi- 
na e medida aki, cu no ta yuda na evita di haya Covid. 




STA cu reunion 
urgente pa 
empleadonan 
di AAA N.V. 

Directiva di “Sindicato di Trahador di 
Aruba” (S.T.A.) ta invita tur e em- 

pleadonan di AAA N.V. cu ta re- 
sorta bao di Departamento nan: 

1. Charlie Charlie; 

2. ASU; 

3. AMU; 

4. Security; 

5. Landside pa acudi na un reunion 
urgente cu lo tuma lugar, diamars dia 
26 di mei na Simar Sabana Blanco pa 7 
or di anochi. 

E puntonan di agenda ta: 

1. Apertura: 

2. Ultimo desaroyonan: 

3. Referendum 28 di mei 2020; 

4. Palabra Liber y 

5. Clausura. 

Acudi sin falta na e reunion aki!!!! 

Den nomber di directiva di Sindicato 

S.T.A. 

Polis a capta auto conendo 170km nba Green Corridor 



DIASABRA ano- 
chi Polis a tene un 
control di trafico, es- 
aki tabata entre Ro- 
tonde di Drive Inn 
pa Seri Teishi. 
Durante e control 
Unidad Motorisa a 
para un Altezza, den 
e auto tabattin al- 
gun persona. 

E aparato (Speed 
Radar) cu Polis ta 
usa lo a capta cu e 
vehiculo aki tabata 
moviendo riba un 
velocidad di 170 km. 
Despues di control 
Polis a confisca e ve- 
hiculo. 

EXCELLENTBENEFITS 


Competitive salaries, pension plan, health disabilities - life insurances, dental and vision insurance, savings plan, 

loan availability, shift meal, general bonus. 


DIRECTOR OF ENGINEERING 


DESCRIPTION 


EXPECTATIONS 


Responsible for the efficient operation of 
the hotel property and all its equipment, 
preventive maintenance, repairservices, 
and protection of assets. 

Structural aspects of the hotel as well 
as the maintenance of grounds and 
external facilities fall within the span of 
responsibility. The Director of Engineering is 
directly involved in both strategic planning 
and day-to-day operations. 


9 REQUIRED 

• Strong leadership, motivation and training skills 

• Hands on approach with great technical expertise in various 
maintenance area’s 

• Abilityto reduceand minimize operating cost 

• Knowledge in sustainability 

• Passionate, dedicated and a self-starter 

• Fluent in English 

0 QUALIFICATIONS 

• HBO/Bachelor degree or equivalent 

• Minimum 5 years of Engineering leadership in hospitality required at4 
orS-star level 

• Thorough knowledge of all types of mechanical equipment such as 
VRF AC’s, boilers, generators and refrigeration equipment 

• Thorough knowledge of plumbing and electrical systems, 
maintenance of records of power, water and fuel consumption 

• Computer knowledge, trained on Microsoft Office as well as hotel 
industry software (Alice, Opera) 

• Good eyefor detail 


At Bucuti & Tara Beach Resort we work in a drug-free environment. Applicants will be submitted to pre- 

employment drug testing. 

Please send your application letter and resume by e-mail to jobs@bucuti.com 
or call our Human Resources department at 5831100 ext. 138 for more information. 




BUCUTI TARA 

beach rescrt-aruba 


583-1400 

Dama scondi den auto durante TDQ 





y Ta duna sosten, guia y conseho 
sf Duna guia con pa maneha piaca 
y Ta intermedia pa comestibei 
y Ta intermedia cu utilidadnan 



DIASABRA anochi pa mas o menos 11:30 
patruya controlando durante TDQ a topa cu 
auto Toyota altura di e Mall na Tanki Leen- 
dert. 

E vehiculo tabata un manera straño para y 
esaki a pone cu e patruya a bira bek. Agen- 
tenan a baha y mirando cu e auto lo tin a 
luza paden. 

Pa nan sorpresaa bin haya un dama drumi 
scondi den e auto. Kizas unda el a para e 
auto a lanta sospecho. E1 a wordo deteni y 
hiba warda unda e lo tin mil florin di boet 


pa paga. 


Mas informacion: 

w w w. d a s • a w 

Parlamentario Arthur Dowers di AVP 

Bou capa di corona virus a abusa 
di pueblo cu toke di keda 


Gobierno ta confirma cu bou di capa 
di corona virus, a bay over na im- 
pone toke di keda p’asina abusa di 
pueblo, segun miembro di fraccion 
di AVP, drs. mr. Arthur Dowers a 
trece dilanti. 

Toke di Keda awe, despues cu shel- 
ter in place a wordo suspendi, ta 
keda na vigor y ta algo cu Gobierno 
mes a declara y confirma, Parla- 
mentario Dowers a sigui mustra. 
“Nignun momento Gobierno a mus- 
tra cu tabatin un rason valido pa 
Gobierno a bin cu e toke di keda ya 
cu e riesgo pa un hende wordo con- 
tamina cu e corona virus si e core 
den su auto despeus di 9’or di ano- 
chi, no tabata existi. 

Sigur si tabatin un shelter in place 
cu tabata conta pa anochi tambe, 
mesun reglanan cu tabata conta 
pa oranan den dia, caminda no ta- 
bata permiti aglomeracion di hende 
y mester a tene distancia social, e 
reglanan aki tambe por a conta pa 
oranan di anochi. 

Pues ningun momento tabata nece- 
sario pa bou di capa di corona virus 
introduci un toke di keda, anto e 
forma con Gobierno a impone e toke 
di keda aki, comosifuea esaki taba- 
ta pa salba pueblo, salba nos salud, 
nos seguridad, garantisa cu hende 
no ta bay muri di corona virus, esey 
tabata un decision sumamente lam- 
entabel. 


Ta penoso pa mira con un Gobierno 
a haci un abuso asina grandi contra 
asina tanto hende, caminda a bati 
hendenan humilde riba nan patio, a 
detene hende y duna nan boet di mil 
fiorin, hendenan cu no tin mucho 
recurso financiero ni pa nan come, 
simplemente pa motibo cu Gobierno 
tabata kier a haci maluso di un au- 
toridad cu den cierto sentido, nan 
no tabatin tampoco ey. 
Simplemente Gobierno a usa un 
capa di camalidad pa por a abusa 
di hende y mi ta kere cu den un de- 
mocracia e tipo di maniobranan aki 
no tin mag di pasa y nos a bisa cu 
inicialmente nos no a cuminsa de- 
nuncia publicamente e tipo di abu- 
sonan aki, a pesar di nos duda den e 
decisionnan di Gobierno, pero si pa 
evita cu pueblo a lanta contra Gobi- 
erno. 

Sinembargo nos ta haya sin duda 
cu loke a pasa cu e decision di Go- 
bierno, ta algo bergonsoso den un 
democracia y nos ta haya tambe 
cu Gobierno tin cu duna cuenta na 
pueblo p’esaki pa motibo cu no por 
ta posibel cu ta abusa di hende di e 
forma aki. 

Anto awor cu ta kita e shelter in 
place y ta bisa pueblo cu n’e mo- 
mentonan aki no tin practicamente 
corona virus den e pais, ainda Gobi- 
erno ta sigui insisti cu hende no por 
core den nan auto despues di ll’or 
di anochi. 



E decision aki ta laga tur hende 
compronde bon cla cu Gobierno su 
intencion ningun momento tabata 
pa proteha hende contra corona vi- 
rus, pero simplemente a malusa su 
poder y n’e momento aki nos tin cu 
pidi Gobierno pa bin duna cuenta 
riba esaki. 

Pa dianan largo y keto bay ainda, 
hendenan ta ansha ora anochi cera 
ya cu nan kier yega nan cas pa no 
wordo deteni y wordo multa pa mil 
fiorin, ya cu mayoria di hende sim- 
plemente no tin e suma di placa aki 
pa regala Gobierno n’e momenton- 
an aki. 

E solo hecho cu a duna permiso na 
cierto lugar cu ta funciona den oran- 
an di anochi y ora specifico na cual 
nan tin atene nan mes, ta sigui pre- 
siona pueblo pa nan core yega nan 
cas y riba varios medio di comuni- 
cacion por a mira accidentenan cu a 
sosode ora cu ciudadanonan tabata 
core pura pa yega nan cas,” Parla- 
mentario Arthur Dowers a declara. 

Kiwanis Club of Aruba a prepara y parti paketenan di cuminda 


Kiwanis 




DESPUES di entrega “labtop” 
n’e studiantenan di Colegio San 
Nicolas, a sigui e siguiente proyec- 
to di Kiwanis Club of Aruba, cu ta 
prepara y parti paketenan di cum- 
inda. E proyecto ta pa duna sosten 
y ayudo n’e famianan y e comuni- 
dad di Aruba, cu ta pasando den 
momentonan dificil consecuencia 
di e pandemia COVID-19. 

Durante e tempo aki di crisis sin 
precedente cu Aruba y mundo ta 
enfrentando, e miembronan di Ki- 
wanis Club of Aruba ta trahando 
duro riba diferente proyecto. E 
idea tras di Kiwanis Club of Aruba 
su proyecto di cuminda a surgi dor 
cu e club ta conta cu 45 miembro y 
cada miembro ta adopta asina un 
famia. E famia lo ricibi paketenan 
yena di cuminda. 

Kiwanis Club of Aruba ta trahando 
cu diferente instancia p’asina haya 
e informacion di e personanan cu 
mester di un ayudo. 

E proyecto tin un duracion di 3 
luna cuminsando e luna aki di mei 
y asina continua den e lunanan di 
juni y juli. 


Tur luna Kiwanis Club of Aruba lo 
yuda 45 diferente famia. En total 
lo yuda 135 famia y alrededor di 
AWG 25,000. 00 na cuminda. 
Diahuebs for di oranan tempran di 
mainta e miembronan di Kiwanis 
Club of Aruba a bin hunto p’asina 
prepara e paketenan di cuminda. 
Un total di 180 pakete di cuminda 
a wordo prepara y cada famia a 
ricibi 4 pakete. 

Den e paketenan a inclui entre 
otro productonan di prome nece- 
sidad, comestible, productonan di 
higiena y productonan di baby. 
Diasabra e prome 45 paketenan 
di cuminda a wordo distribui n’e 
famianan den e barionan di San 
Nicolas, Santa Cruz, Oranjestad y 
Noord. 

Kiwanis Club of Aruba lo continua 
cu e proyecto di cuminda den lu- 
nanan di juni y juli. Cu e proyecto 
aki Kiwanis Club of Aruba ta spe- 
ra di por a brinda un sosten y yuda 
alivia e famianan cu ta pasando 
den e momentonan dificil. 

Kiwanis Club of Aruba kier a 
gradici tur e miembronan pa nan 
tempo, ayudo y cooperacion a re- 
alisa e proyecto. 

Curso di pinta y masterclass di Gustave Nouel 
lo cuminsa atrobe na Kunstcircuit 





Keizerstraat 70, 7411 HM Deventer 


PORTRETTEKENEN / 
PORTRETSCHILDEREN 

! 






Vanaf 2 en 3 juni 2020j spoedcursus portrettekenen/schilderentf 

Portretschetsen 
Portretschilderen/tekenen 


op dinsdagavond en 

op woensdagavond 


' Vooiniieer informatie /Je: https://i\iTvw.kunstcircuit.n] 


eUSTAVE^NOUEL 


cursus van 


Geef je op of bel voor iñieF" 
inforjnatie (ook whatsapp): 

06 26B04109 of 0570 622370 
Eiiiail: gnl40154@gmaiLconi 
Website: gustaven oueLcoiTi 



TENIENDO cuenta cu e normanan di seguridad di Gobierno relaciona cu e 
coronavirus, e lesnan di pintamento y masterclas di Gustave Nouel por cuminsa 
atrobe luna di juni na Kunstcircuit (www.kunstcircuit.nlT un di e centronan di Arte 
mas importante y grandi di Deventer y region. 

P’ esnan cu kier siñapintaportret, tinun curso intensi vo especialpaprincipiantenan cu ta 
cuminsadiamarsdia2dijuni,ydesdediarazondia3dijuni,locuminsaunmasterclasspa 
pintoman avansa cu kier siña pinta portret nuhor ainda, bou di guia personal di e 
famoso pintor di portet Caribeño, Gustave Nouel. ( www.gustavenouel.coml . 

Diamars anochi di 19:15hr te 21:15hr e principiantenan lo por cuminsa un curso 
intensivo di técnica universal básico, cu ta ser usa rond mundo, pa artistanan di 
caya te na pintoman di portret profesional. 

Diarazón anochi pinturanan mas avansa por trece nan mes material (pintura di óleo, 
pintura acrflico o aquarel) pa profundisa nan conocimiento di e técnicana pa pintura 
di portret. 

(post-académicamente). E tecnicanan básico universal y e “secretonan” cu lo ser 
ofreci na Kunstcircuit lo haci cu e arte di portret lo bira hopi mas fácil pa casi tur 
participante. 

GustaveNouel, di Amba, arealisaun educacion academico y cursonan posacademico 
cu specialidad: ‘Portretnan den tur tempo y tur cutura’. Tambe e artista tin hopi 
experencia practico como pintor intemacional riba casi tur nivel, riba caya, na 
ferianan di arte y museonan. 

Gustave ta ser considera un retratista riba e maximo nivel profesional. Gustave a 
ser invita hopi biaha pa duna workshop di portret internacionalmente, riba tur nivel. 
Pa más información: gnl40154@gmail.com 

Aruba Food & Beverage Association a conduci encuesta bou di restaurantnan 

Recien Aruba Food & Beverage Association (AF&BA) a dirigi un encuesta bou restaurantnan tocante e 
crisis di CONVID 19 y con restaurantnan ta experiencia esaki. Un total di 36 restaurant (12%) a responde 
riba e encuesta. 

E prome pregunta tabata: "Bo restaurant a solicita e subsidio di salario?", 61.1% di restaurantnan a 
responde di a solicita pa subsidio mientras cu 38.8 % a responde di no a solicita pa subsidio. Conclusion 
aki por encera cu tin restaurant cu por ta no a aplica pasobra tin "mixed" feelings di por habri bek y a 
prefera di keda den FASE, of a dicidi di tur modo pa no aplica. 

Riba e di dos pregunta: "Con lo describe e status di bo restaurant", 83.3% a responde di ta totalmente 
sera - ZERO Sales -, 11.1% a contesta di tin 25% di benta y 5.56% a responde di a cay cu 50% di benta. 
Kiermen e cifranan aki ta mustra con e sector di F&B a haya sla duro pa falta di turismo y e lock down. 

Riba e di tres pregunta: "Bo restaurant lo habri cu un terras dia 25 di Mei?", 36.1% a responde di lo habri 
cu un terras mientras cu 63.89% a responde di no lo abri cu un terras. 

Riba e di cuater pregunta: "Cuanto di bo personal bo lo pensa di por mantene aki 3 luna?", 61.11% a 
contesta di pensa cu lo por mantene 100% di e personal; 16.67% a responde di por mantene 75% di su 
personal; 11.1% a contesta di por sostene 50% di su personal y 25% a responde di por sostene 25% di su 
personal. E contesta aki ta refleja optimismo tambe pa e subsidie recien otorga y e speransa cu esaki por 
dura a lo menos te luna y incluyendo Juli. Basa ariba e pregunta aki por conclui cu sinembargo cu 1000 
empleados lo perde nan trabou den e sector di F&B den e proximo tres luna, 20% di mas o menos e 
5000 trahador den F&B. 

E di cinco pregunta tawata: "Cuanto di bo personal bo ta pensa di por retene aki 6 luna?". Cu un 
occupacion proyecta door di AHATA di mas o menos 30% na November, 47.22% ta pensa cu ainda por 
mantene 100% di personal te final di Oktober; 25% ta pensa cu por mantene 75% di personal y 22.22% 
ta pensa di por mantene 50% di personal, mientras cu 5.56% ta pensa di por mantene 25% di personal. 
Kiermen cu tres luna mas den crisis e percentage di restaurant cu por mantene tres luna extra cu poco 
touristas ta baha di 61% pa 47%, cu ta pensa cu por retene personal cu 100%. Esaki ta ensera tambe cu 
hopi restaurant lo no sobrevivi sin subsidio. 

Riba e di 6 pregunta: "Ki dia bo ta pensa e lo ta safe y sostenibel di habri e restaurant?", 13.89% ta pensa 
cu lo por habri e restaurant na Juni; 5.56% ta pensa cu lo por habri na Juli; 8.33% ta pensa cu lo ta na 
Augustus I 13.89% ta pensa den 5 of 6 luna. 27.78 % a contesta cu lo habri dia cu Gobierno lo participa 
cu lo ta safe y 30,56% ta insigur ainda. Remarcabel ta e gran cantidad di restaurant cu no sa ki rumbo ta 
tuma ainda. Algun analisis di e contesta aki por guia nos di conclui cu un 200 restaurant ta pensa di ta 
habri aki 6 luna. Un proyeccion di AHATA di un ocupacion e tempo ey di 30-40% lo justifica 100 
restaurants habri, locual lo forsa e sector den un "survival of the fittest" unda 200 restaurants ta 
considera di ta habri na November. 

Riba e di 7 pregunta: "Bo ta considera sera bo restaurant?" Akinan 8.33% a responde cu lo sera y 83.3% 
a contesta cu lo sigui mientras 8.33% a contesta di no ta sigur ainda. 

AFBA tin plan di sigui monitoria e status di restaurantnan otro luna cu otro pregunta cu lo encera e 
apertura di terrasjes, e 'Aruba Health & Happiness Code' y algun di e mesun preguntanan cu tin di haber 
cu reapertura di restaurantnan pero cu experiencia di 100 dia sera. En general a refleha un gran 
satisfaccion den e forma cu SVB y GOA a maneha e subsidio dl salario. 

Confrontando asina hopi desafio, AF&BA ta recomenda restaurantnan pa dialoga cu su empleadonan pa 
yega na acuerdonan pa traha menos ora y dia, ya cu un ocupacion di 30 - 40% a base di 100% personal 
den November/december tin potencial pa hiba e restaurantnan pa bancarota. Flexibilidad di nos leynan 
laboral lo ta clave segun AF&BA y ta urgi GOA pa cuminsa pensa den e direccion aki. Preguntanan na 
AF&BA por wordo dirigi via emait na 

Ex Prome Minister Nelson Oduber: 

"Falta lider sindkal cu 
formacion adecuado y aspecto 
humano di solldarlsmo!" 


“DEN mi añanan den varios Gobier- 
no mi a lucha cu hopi lider sindical y 
nos a siña conoce otro mihor y haya 
aprecio pa cada un nan trabao. Mi ta 
corda, lOWUA, UEA, SIWA, GABA, 
SEPPA y FTA y un par di otro sin- 
dicatonan mas cu ora Lago a cera 
con nos - mescos pa haya placa fia di 
Hulanda den 3 tranche - cu hopi do- 
lor na nos curason nos mester a re- 
duci salario di tur ambtenaar cu un 
sliding scale depende di bo salario di 
7.75% - 8.5%. 

Y pa solamente 2 aña nos a introduci 
un impuesto di solidaridad di nada 
menos cu 8.2%. 

Logicamente e tabata duro p’e lider- 
nan sindical, manera Anselmo Pon- 
tilius, Gregorio Wolff y otronan. Nan 
a subi caya y a protesta, pero nan ta- 
bata sa cu sin e medidanan aki Hu- 
landa lo no yuda cu e prestamo y mi 
a bisa nan cu ora situacion econom- 
ico financiero mehora nos lo purba 
debolbe nan como ambtenaar e parti 
entrega. Nos a perde e eleccion di 22 
november 1985, pero nos a bolbe na 
februari 1989 den coalicion. MEP a 
cumpli atrobe cu e sindicatonan y 
nos a debolbe tur ambtenaar locual 
nan a entrega”, Nel Oduber a duna 
di conoce. 

Eliminacion di trato desigual 

‘Tmpuesto di Solidaridad a desapa- 
rece y nos a negocia pa duna tur tra- 
hador di Gobierno un “status igual” 
cu SEPPA y GABA, unda tabatin 


werksters, serveersters, arbeiders y 
ambtenaar y mi a bisa nan cu nos Go- 
bierno lo bay elimina e discrimina- 
cion den trato desigual y nos a firma 
cu e sindicatonan pa haci tur ambte- 
naar pa nan por a bira miembro di 
Fondo di Pensioen APFA, haya pe- 
riodiek, por bay ambtenarenrechter 
etc. Cu esaki mas cu 1000 empleado 
tabatin e oportunidad pa haya placa 
fia. 

Despues nos a negocia pa kita e 
desigualdad, unda un señora, tambe 
un homber soltero y muher soltera cu 
ta traha den Gobierno tabata ser 
paga 20% menos cu esnan casa. Nos 
a bisa pa “equal work” mester tin 
“equal pay”. Esaki a conta p’esnan 
den enseñansa y fundacionnan, em- 
presanan di Gobierno. Esaki tabata 
danki na Gobierno di MEP y e lider- 
nan sindical responsabel. 

Welga ilegal na 2008 

Despues nos a regla cu mamanan 
soltera cu yiu tambe ta haya kinder 
toelage pa nan yiunan. Mas despues 
nos a introduci gelijk bedrag, bashi 
uitkering, e placa di vacacion a ser 
haci un luna completo di placa y 
compensacion pa costo di bida na 
2008 di 105 florin pa luna. 

A welga ilegalmente durante 6 si- 
man largo pa perhudica nos pais y pa 
despues firma tog locual mi a duna e 
prome dia caba! Welga pakico anto? 



Alabes no por lubida cu nos Gobier- 
no a percura pa mamanan embarasa 
haya verlof 6 siman prome y 6 siman 
despues cu nan a duna luz y haya 
oportunidad pa cria nan baby cu le- 
chi materno den oranan di trabao. 
Plus miembronan di sindicatonan di 
Gobierno tabata haya ‘ter beschik- 
king’ pa por a cobra sin traha pa haci 
“trabaonan” sindical! Asina tabatin 
hopi cos mas cu a ser regla apesar di 
tin ora tabata lucha cu otro. 

Mi aprecio p’e lidernan sindical di 
e tempo ey cu tabata bringa cu nos 
masha fuerte, pero consciente cu nan 
mester yuda si pa nos por a sali afo. 
Nos hasta a bira un sorto di amigo 
cu no tabata odia otro, pero discuti 
hopi fuerte. 

Awendia nos tin lidernan sindical 
cu no por guia ni nan miembronan 
corda pa ser responsabel. Berdad 
tum’e con cu bo kier, pero falta for- 
macion sindical y preparacion edu- 
cativo di kico ta bo trabao y segun mi 
e actitud intransigente aki cu mucho 
tinte politico lo mata sindicalismo. 
Ser miembro di sindicato pakico? 
Join e partido abiertamente di biaha 
anto!”, Nel Oduber a conclui. 

Booshi Wever: 

Gobierno di Aruba e malbado of e 
heroe den e tragi-comedla politko? 


Gobierno Hulandes no ta sconde mas 
su desconfiansa den e forma di gober- 
nacion di e Islanan Hulandes den Ca- 
ribe y abiertamente a expresa cu e is- 
lanan no por carga nan autonomia. 
Den Tweede Kamer diferente Par- 
lamentario a indica cu, si kier ricibi 
ayudo Hulandes, e islanan mester re- 
sponsabilisa debidamente e maneho 
di finansa publico. Cu mester atende 
tambe cu casonan di corupcion. 

Remarcabel ta cu a menciona publi- 
camente Serlimar como ehempel na 
Aruba. Por ultimo a señala cu awor 
si no lo tolera ningun tipo di retraso 
y manipulacion den un ehecucion de- 
bido di e condicionnan estricto mara 
n’e ayudo financiero y a indica cu e 
ayudo Hulandes mester bay p’e nece- 
sidad di e pueblo y no p’esnan cerca 
di Gobierno,cu otro palabra NO na 
Friends & Family!! 

P’esey a tuma e decision pa no duna e 
ayudo financiero directamente na Go- 
bierno di Aruba, pero lo bay institui 
un entidad independiente pa maneha 
e placa. 

Y Aruba a guli e condicion aki sin mas 
manda bou, cu otro palabra “zonder te- 
gensputteren”! 

Segun Booshi Wever, den baseball cu 
tres strike bo ta out y den futbol ora bo 
a haya e di dos caarchi geel, e cora ta 
sigui sin pordon y bo lo mester bando- 
na tereno. Den politica local di Aruba 
tres strike of dos caarchi geel no tin 
ningun consecuencia. Bo ta hasta wor- 
do premia pa un conducta coruptivo. 
Asina e Gobierno anterior AVPOR a 
haci un peticion na Parlamento y e 
Parlamento a bay di acuerdo pa un 
Minister cu tabata wordo investiga p’e 
gewoon keda ricibi su salario manera 
nada a pasa. 


E Gobierno actual POREDmep no kier 
a keda atras y a sostene un cambio di 
ley di Serlimar pa mas ayudo finan- 
ciero, mientras no tabatin ningun tipo 
di responsabilisacion di un maneho 
desastroso y obviamente coruptivo. Y 
pa colmo e ex-mandatario responsabel 
a haya un posicion lucrativo den RDA 
entre otro. 

Tur raport di CAft a mustra cu e 
maneho financiero, sea presenta den e 
presupuestonan of sea den e responsa- 
bilisacion cada 4 luna, no tabata duna 
un bista corecto, cu tabata uza cifra in- 
corecto, of tabata usa entradanan inci- 
dental pa tapa buraco. 

E ultimo eleccion a conduci na un Go- 
bierno di coalicion entre partnernan cu 
anteriormente no por a soporta otro. 
Na prome bista esaki a parce manera 
un politica nobo, un politica mas mad- 
ura na unda interes general lo mester 
a prevalece. 

E Parlamentarionan nobo a hasta haci 
un promesa di lo evita di ta un “Stem- 
pelparlement” y tin tur intencion di 
inicia un etapa nobo den nos democra- 
cia y awor si lo vigila e Gobierno debi- 
damente y exigi responsabilisacion di 
e maneho. Nan a usa e palabra Parla- 
mento “NOBO”. 

Historia lo mustra sinembargo cu 
hustamente e Parlamento nobo aki lo 
t’esun cu mas a wordo humiya dor di 
Hulanda y pa colmo tambe dor di nan 
propio Gobierno POREDmep. Bou di 
e gobernacion actual cu ta wordo con- 
forma dor di e partido cu su fundador y 
lider maximo Betico Croes dfm a hiba 
un lucha tenaz pa cumpli cu e anhelo 
di su pueblo pa un Status Aparte, un 
estado autonomo den e Reino Hulan- 
des, lo drenta historia como e partido 
entreguista cu; NO A COY E BAN- 
DERA PERO CU A CAY NA RUDIA”! 



E intregantenan di e partido geel lo 
argumenta cu e situacion actual a 
wordo hereda di e Gobierno anterior y 
pa colmo a empeora dor di e corona vi- 
rus, pero ta lubida cu a core campaña 
indicando cu nan SI tin e solucion p’e 
mega debe como tambe haci un canti- 
dad di promesa populista! 

Haciendo esaki ta bisto cu nunca nan 
tabatin e minimo intencion di enber- 
dad goberna drechi. 

Si e intencion tabata pa goberna drechi 
anto for di un comienso lo mester a in- 
troduci reglanan estricto di Bon Gober- 
nacion. For di un comienso lo mester 
a rechasa cualkier tipo di corupcion y 
for di un comienso lo mester tabata ho- 
nesto cu nos pueblo cu e maneho lo bay 
nifica sacrificio sin ningun excepcion. 

P’esey mester yega n’e conclucion cu 
e Gobierno actual mester wordo mira 
como e “MALBADO”, mescos cu e Go- 
bierno anterior y p’e motibo aki ta re- 
sponsabel p’e metemento Hulandes. 

Ta pesey ban UNI pa nos coy e bandera 
y lanta para firme, marando e mannan 
di e politiconan dor di introduccion di 
reglanan estricto di Good Governance. 
Asina nos lo mustra mundo henter cu 
nos ta merecedor di ta autonomo y cu 
nos por carga esaki, paso NOS kier es- 
aki y no paso Hulanda kier! 

Y nos lo sa di carga esaki TAMBE! 
“T’E PUEBLO SO POR SALBA E 
PUEBLO”! Booshi Wever a finalisa su 
comentario. 

Parlamentario Alan Howell 

Palabranan di pabien pa studiante y maestronan 
cu e porcentahe halto di studiantenan cu a slaag 




Parlamentario Alan Howell 
ta hopi contento y orguyoso di 
mira e resultado di e cantidad 
di studiantenan cu a slaag. 
Ta hopi admirable pa mira cu 
a pesar di ta den un situacion 
hopi critico, un porcentahe asi- 
na halto di studiante a logra fi- 
nalisa nan studio exitosamente. 
Logicamente e ta manda pal- 
abranan di pabien grandi pa 
tur studiante aki na Aruba cu 
a slaag den gran forma. 

“A pesar di e situcion critico 
nan a sigui haci nan best pa por 
logra nan meta. Un danki tam- 
be na tur maestronan pa a sigui 
traha duro cu nos studiantenan, 
inclusive den e situacion fastio- 
so, y asina contribui pa nan por 
a logra nan soño”, e Parlamen- 
tario di POR a expresa. 


Como habitante di San Nico- 
las, Alan Howell ta sinti su 
mes mas orguyoso ainda di 
mira e porcentahenan halto 
di graduadonan n’e scolnan di 
San Nicolas caminda cu te n’e 
momentonan aki tin e siguien- 
te resultadonan Colegio San 
Nicolas 68%, Filomena College 
94%, Abraham de Veer 89%, 
John Wesley College 83% y Au- 
gustinus College 79%. 

“Proud of my Choclate City 
Schools.God bless nos studiat- 
enan y maestronan di scol”. 

Finalisando Alan Howell a 
manda palabranan di exito n’e 
studiantenan cu lo realisa nan 
her e siman aki, cual sin duda 
algun lo aumenta e porcentahe 
di graduadonan pa 2020. 

Problema na un garashi situa na Shiribana 




DIABIERNA mer- 
dia un biaha asisten- 
cia di Polis a wordo 
pidi n’e cas conoci pa 
adictonan pabou di 
Subway na Parade- 
ra. 


Mirando cu algun 
biaha cosnan a yega 
di bay for di man ey- 
nan, Polis a bay me- 
sora. Na yegada e bi- 
aha aki lo no tabata 
trata di problema di 
droga. 

N’e sitio nan lo a pa- 
pia cu un dama, e 
dama aki lo a hiba e 
su auto pa nan dre- 
cha e airco. 

Pero, e dama lo no a 
gusta con e trabou a 
keda y bay reclama. 
Aki ta unda cu Polis 
mester a intermedia 
splicando e dama cu 
lo tabata basta fas- 
tioso un ke otro. 

Damita (17) a blackout despues 
di a consumi alcohol na beach 






DIABIERNA den careda di 6:30 informacion a dren- 
ta cu un damita lo mester a bira hopi malo. Esaki ta- 
bata riba e beach di Arashi. 

Na yegada n’e parking lot parti di beach, Polis a topa 
cu un Marinier Hulandes tratando cu un damita. Cer- 
ca di dje tabata algun amiga. 

E dama lo a bira malo, debi cu nan lo a consumi basta 
alcohol y segun su amiganan e lo no a come. 

Mientrastanto ambulance a yega y Paramediconan a 
take over. Polis a papia cu esnan cu tabata cu e damita 
y lo a bisa nan pa bandona e sitio. 

E damita (17) a wordo transporta pa Hospital pa haya 
tratamento debi cu e lo a intoxica cu alcohol, hayando 
un blackout. 

Gianni's Group o anuncia apertura di su diferente facilidadnan 




“NOS ta contento y felis pa anuncia cu nos lo habri nos 
portanan pa “Dine-in” atrobe, n’e siguiente restaurant- 
nan riba e siguiente fecha y orario: 

Dialuna, 25 di mei nos ta habri nos portanan di Amore 
Mio, cual lo cuminsa cu breakfast for di 7 AM pa 9 PM. 
Riba e mesun dialuna aki Gianni’s Ristorante Italia- 
no lo habri pa 11 AM pa 9 PM ofreciendo tambe nos 
menunan di AZIA Restaurant and Lounge y Daniel’s 
Steak and Chophouse. 

Diaranson, 27 di mei lo nos habri nos portanan di Gar- 
den Fresh cuminsando di 8 AM pa 9 PM. 

Diabierna, 29 di mei nos ta habri e portanan di AZIA 
Restaurant and Lounge, esaki lo ta habri desde 11 AM 
pa 9 PM. 


Nos lo ofrece tur nos menu nan na prijs di florin. Nos 
servicio di take-out y delivery, un servicio cual nos 
semper a ofrece y lo keda ofrece, cu menu nan adapta. 
E menu nan di take-out and delivery ta optinibel riba 
nos pagina www.giannisgroup.com y riba tur nos pagi- 
nanan social. 

Nos ta keda ofrece nos Dushi Gelato di Gelatissimo den 
nos restaurant nan y tambe pa take-out and delivery. 
Nos accomodacionnan tambe ta ofreciendo un Special 
pa nos localnan, te cu fln di juli 2020. 

Nos ta warda e communidad pa bin disfruta di tur locu- 
al nos ta ofrece!”, Adrian Stuart 

Offlce Manager a duna di conoce den conferencia di 
prensa. 

Caso di hincamentu cu morto 


WILLEMSTAD - Diabiémé dia 22 di mei particular a bin baha un hómber na sala di 
2020, algo despues di 23.00’or, un auto emergencia di C.M.C. 


A,SSn, 

“\ mi tin e speransaaki denDios, 
mesunsperansa cue hendenanakitambe tin, 
esta, cu lo bai tin unresureccionditanto hendehustoco- 
moinhusto." 

Echo.24:15 


A bai drumi den morto, nos mama, ruman y tanta y madrina 



Sra.Seferina Martijn 

(mihorconocicomo Ina, tan-lna) 

*25 okt 1938-t14mei 2020 
Viuda di Miguel (Geechi) Maduro 


SuMayornan.: 

+Paulus(Pau) y + Brigida Catharina (Dita) Martijn- 

Winterdal 

Suunicoyiustima.: 

Erwin Harold Martijn 

Mescos cu yiu.: 

Jonovan (Jovy) Boekhoudt yfam 
Surumannan. 

+ Ireno y + Carmen Martijn-Noguera y fam 
+ Benita Martijn y fam 

+ Albino (Binchi) y + Ramona Martijn-Vrolijky fam 

+ Escolastica ( Lati) Martijn y fam 

Timoteo (Teo) y Regina Martijn-Rasmijn y fam 

Lourencio (Cayen)Martijn 

+ Eliza Kransen-Martijn y fam 

NicolinaMartijn y Joy v/d Biezen y fam 

Higinio (Hino) y Luzgarda (Luga) Martijn-Clijd y fam 

naHulandaBernadito ( Dito) y llda(Chita Martijn-Brete y 

fam 

Mescos cu ruman.:Filomena (Chichi) Croes-Martijn y fam 

Suswa y cuña(nan): 

Joseph Maduro y fam 
Andres Maduro y fam 
Nicolaas Maduro y fam 
Antonio Maduro y fam 
Maria Maduro 
Cristina Maduro y fam 

TUR suSobrina(o)nan y nan famia, cu e la stimahopi y 
cu tambe a stimehopi,tantona .: 

Aruba,Hulanda, Saba, Nigeria,Ecuador y Saoed 
Arabie 

Sulhanan.: 

Frida Werleman Kock 
SelsaQuandus-Maduro 

Suayudantenan.: 

Gina Erasmus, SimeiMartijn& Lena Maduro 

Tur subisinjanan, primo(a)nan y amiganan. 

Y demasfamia.: Maduro, Martijn, Boekhoudt, Noguera, 
Henriquez, Vrolijk, Rasmijn, Kransen, Eckmeyer, Clijd, 
Brete,Ras. I demasfamiacu tamucho pa menciona.. 

Un danki special na personal di Wilhelminakankerfonds.. 
Nos disculpasinos por a lubidacualkierfamia den nos 
tristeza. 

Acto di despedida lo tumalugarDialuna 25 Mei 2020 pa 
10:00 -11:00 'or na Aurora Funeral Home 


E victima aki tabatin diferente hinca na 
e.o. su pecho, brasa y tambe vários córtá 
den cara. Dókternan na warda no por a 
haci nada mas p’e victima cu ya tabata 
den un situacion sumamente critico. 



^UHened ’^ome & 


Den cunucu di yerba berde e ta ponemisosgea 
Eta hiba mi naawatrankil, 

Pa mi bolbehayaforsa. 

Salmo 23 


Cu inmenso tristeza den noscurasonperoconforme cu 
boluntad di Dios y pa tur locual e la significa pa nos, nos 
ta anunciafayecimento di nos tata, welo, bisawelo, 
ruman y omostimanaedad di 74 aña 



Modesto Kock 

Mihorconocicomo: "Tiew, Tui, Tutu" 
^25-04-1946 - t21-05-2020 

Na nomber di su: 

Señora: FeliciaTromp 

Yiunan: JorgeTromp y Francisca 
SabinaTromp 
MelisaTromp 
DavidTromp 
ElvinTromp 
LucioTromp y Monik 
Anthony Croes 

Nieto(a)nan: Vincent, Belkys, Richiline, 

Gina, Nuri, Marijean, Davis, Shakira, 
Shirley y Shirlyne 

Bisanieto(a)nan 


Rumannan: Sara Laclé-Kocky famia 

Henry Kocky famia 
Julian y Buelah y famia 
Rosendo y famia 

Cuñanan: Ivonne Kock-Martijn 

JosefaTromp 
YolandaTromp 
Antonia Geerman 


Tanta: Aura Kock 


Sobrino y sobrinonan, primo y primanan, comper y 
comernan, amigo y amiganan, bisiñanan, conocirnan, ex 
coleganan di Compra NV, ex hungado di SV Estrella 

FamianannaHulanda, USA, Surnam, Venezuela y Costa 
Rica y demasfamia 

Si den nos tristeza nos por a lubida algun famia of 
conocirnos ta pidinos mas sincero disculpa. 

Adres pa condolencia: Fiyostraat # 29 

Acto di entiero lo tumalugardiamars 26 di mei 2020 di 
1 'or pa 3'or di atardina Aurora Funeral Home, despues 
saliendo pa Santana centraal na SabanaBasora. 


Eor di informacion cu te n’e momentonan 
aki Polis ta dispone di dje, ta indicá cu e 
victima hunto cu algun otro persona tabata 
na altura di un snack den Piscaderaweg. 

Despues di un problema entre e victima y 
un óf mas persona, nan lo mester a hink’e 
y córt’e na vários parti di su curpa. 

Riba órdo di Eiscal di Ministerio Publico 
a confiscá e curpa sin bida di e hómber 
Dylmer Dielingen, nace na Córsou dia 
25 di decémber 1983, (37 aña) pa mas 
investigacion. 


Aiffira 






^uttenaJt ^otue & ^fmtteUonu 


"Senor ta mi wardador, mi no tin falta di nada 
Den cunucu di yerba berde E ta pone mi sosega. 

E ta hiba mi na awa trankil, pa mi bolbe haja forsa" 
Salmo 23 


Nos tin e tristo deber di anuncia fayecimento 
cristianamente di nos esposa, tanta, cuña,tanta grandi: 



Sra. Reqinita "Shonita" 
Michaud-Dirksz 

*31 July 1945-t27April 2020 


Mama: tlsidonia M.Dirksz Croes 

Tata: tJose Maria Dirksz 

Na nomber di su: 

Esposo: Narcisse Michaud 

Rumannan: 

tDichi Dirksz y esposa Fabiola Dirksz Osorio y yiu 
tNicks Dirkszy yiunan 

tEsi Dirksz y esposa Sobella Dirksz Roos y yiu 
Sobrino(a)nan: 

Martha y esposo Arie Maduro y yiunan 

David y esposa Annie Dirksz Vrolijk 

Silvia Dirkszy yiunan 

Shamila Dirksz 

Luz Maria Dirksz Osorio y yiu 

Suexcuña: Lucia Geerman Croes 

Tur su compañero/a nan y Staff di Paviljoen pa nan bon 
cuido duna na Reginita. 

Primo y prima nan 

Su amiga nan: Martica Lampe, Carina Maduro y 

yiunan, Candy Maduro, Ingrid Jacobs. 

Demasfamia: Michaud, 

Dirksz, Croes, Maduro, Vrolijk, Osorio, Roos, Oduber, 
Dubero, 

v/d Linden, Kock, Lampe y Geerman. 

Acto di entiero lo tuma lugar diamars 26 di mei 2020 di 
9br pa 11 br di mainta na Aurora Funeral Home, despues 
saliendo pa Santana catolico na Sta Cruz 

MONDINAN BEAKU 


Jacinta ta hasa bonchi di kófi 



Velli Gi/sbertha huntu ku Anneke/ansen a traha un bunitaprograma (Aki BoneiruJ tokante 
hasamentu di k(^i. /acinta Dorothea a duna un demonstrashon kon nan tabata hasa k(^i 
ántes. Den e edishon aki di Boneriano un reiato tambeskirbipa VeHi 



BOTIKA NA WARDA 

DJ ADUMI NGU 24 MEI 



Fundashon Mariadal 

10:00 - 18:00 


KARA BONERIANO 



Georgino Rosaria ta un hóben di20aña. Etanietu di/ana 
MartisiEugenio ‘Bubu’Rosaria. Geor^no taunhóben trankii 
. Egustahunga vóiibói Ijutbói. E tagranjdnátiko die tim 
Atiétiko Tera CorrafATCJ. 



Ta leve te parsialmente nublá i lo keda seku. E 
temperatura máksimo lo ta aproksimadamente 32°C, 
e temperatura minimo mas o ménos 27°C. E bientu 
ost ta moderá te basta fuerte, 4-5 Bft. 

Altura di ola: aproksimadamente 2.0 m (5-7 pia) 

* Altura di ola válido pa laman grandi 

Durante e temporada di orkan, KNMI ta vigilá 
minusiosamente e Oséano Atlántiko den koperashon 
ku e National Hurricane Center (NHC). E pronóstiko 
mas resién ta disponibel via https:// 
www.nhc.noaa.gov/gtwo.php?basin=atlc&fdays=5 

MONDINAN BEAKU 



KRALENDIJK - Mondi- 
nan di Boneiru por ta hopi 
beaku. Hende grandinan ta 
atverti hopi pa mondinan 
di e isla aki, spesialmente 
den sierto áreanan, kamin- 
da hende por pérdé, dualu 
óf bléndu. E suseso e si- 
man aki kaminda e hómber 
Enoc Melaan a pérdé den 
mondi pa nort di BOPEC a 
lanta basta komentario i 
diskushon riba media so- 
sial, entre otro den sentido 
ku ta 'kos malu' a hib'é. 
Interesante enbérdat pa 
para ketu na e diskushon i 
komentarionan aki. 

Pa kuminsá: kiko nos 
grandinan kier men ku 
beaku óf beyaku? Na spañó 
nan konosé e palabra 
'bellaco', pero esaki mas 
bien kier men un bandidu, 
malechor, kriminal. E beaku 
na papiamentu por nifiká 
mas fásil 'behekst'. 

Historia oral 

Historia oral ta siña nos 
ku Boneiru tin lugánan 
mashá beaku. Hopi bes ta 
trata di lugánan na unda 
tabatin hopi moveshon di 
hende ántes óf kaminda 
kualké desgrasia a tuma 
lugá i den kua hende a 
muri. Saliña, situá na parti 
suit di Boneiru, ta un lugá 
na unda hende sa mira i 
tende kosnan straño. Esaki 
ta spesialmente banda di e 
kasnan di katibu, pero 
tambe den besindario di 
Willemstoren. 

Splikashon den presen- 
sia di hopi spiritu na Saliña, 
segun hende grandinan, 
tin di aber ku sodó i sanger 
di hopi hende, tantu katibu 
komo despues hende liber, 
ku a drama sodó i sanger 
durante trabou den pro- 
dukshon di salu. Ta opvio 
ku mester tin hende tambe 
a muri durante e 
trabounan ei. Nan spiritu 
pues a keda dualu na 
Saliña. 

Lugánan tambe hopi 
misterioso ta lanthuisnan 
bieu di Boneiru, spesial- 
mente esnan bandoná, 
manera Karpata, Washi- 
kemba, Bakuna i Slagbaai. 
Spesialmente rónt di e 
lanthuis di Washikemba tin 


hopi storia interesante, riba 
kua lo bini bék den e seri 
aki mas despues. 

Lugá beaku 

Kaminda Enoc Melaan a 
pérdé ta konosi serka hende 
grandinan di Rincon komo 
beaku. Bon mirá henter e 
área rónt di Gotomeer. 
Enoca a pérdé suit di Goto. 

No masha leu, na otro 
banda di Goto, tin probable- 
mente e lugá di mas beaku 
den historia di Rincon. 
Diferente hende a papia di 
dje den e programa Heren- 
sia. Broertje Janga asta a 
yega di skirbi di dje den su 
buki 'Simia di Kultura'. Ta 
trata di un teritorio yamá 
'Kunuku di Corneli'. Un 
lugá kaminda kosnan 
straño a yega di pasa. 

“Tin hende sa papia di 
spiritu i tin otro no ta kere 
den spiritu. Kere óf laga di 
kere, pero tin un lugá ku 
yama ‘Kunuku di Corneb’. 
E ta un seru masha mis- 
terioso ku ta keda pegá ku 
e waya di Slagbaai. Na e 
porta bieu di Slagbaai ku ta 
den e saliña di Gotomeer, 
bira kara pa nort, lo bo mira 
e seru kopioso aki”, 
Broertje Janga ta skirbi. 

''Mas aleu e ta splika ku 
tras di e seru aki tin un 
mondi será ku basta piedra 
grandi na oria di un roi. 
Spesialmente banda di 
ll’or di mainta pa 2’or di 
tra’i mérdia e lugá aki ta 
bira 'masha velos'. Bo ta 
tende zonidonan straño i 
tambe stém di un persona 
ku ta keha manera un 
hende ku tin hopi doló.'' 

Bléndu den mondi 

Broertje Janga a skirbi: 
“Un bia tabatin un yuana 
grandi drumi riba rama di 
palu. E bestia tabata serka 
di bula kai fo’i palu. Ora ku 
a sak abou pa kue piedra pa 
dal e yuana, el a somentá. 
A buska i bolbe buska rónt 
den besindario, sin ku por 
a mira unda e bestia a bai, 
kontal ku el a baha for di e 
palu. Yuana a somentá di 
tal forma ku bo kabes a 
kuminsá reis, pensando 
kon por ta posibel ku e be- 


stia a baha silensiosa- 
mente sin duna ningun 
zonido. Di pronto piedra ta 
kuminsá lora sin ku bo ta 
mira ningun hende ku lo 
por bisa ku ta hende ta pu- 
sha e piedranan. Despues di 
a grita pa stóp ku e tira- 
mentu di piedra, pensando 
ku kisas por ta kualké hen- 
de ta hasi wega, ata mas 
piedra ta bini den bo direk- 
shon, manera ku ta riba bo 
nan ta mek pa dal bo mata”. 

Broertje Janga ta sigui 
relatá ku na momentu ku a 
bira mas insoportabel, me- 
ster a kore bai purá i alehá 
di e sitio sin drai wak pa- 
tras. Despues di a bolbe bai 
pa investigá e asuntu mas 
profundo, ta resultá ku un 
brel ku tabata na kara di e 
persona a kita kai for di su 
kara. A tuma hopi tempu 
pa sigui buska koutelosa- 
mente na unda e brel a ke- 
da. Ni maske kuantu a kana 
buska, e brel a keda dis- 
parsé i nunka mas por a ha- 
ñ’é. 

Fenómeno straño 

“No muchu leu for di e 
seru dilanti kunuku di Cor- 
neb tin un palu di kenepa i 
tambe un palu di hoba. E 
kenepanan ta masha gran- 
di i dushi i e hobanan no ta 
kos di papia mes. Pero un 
dia bo ta haña e palunan di 
fruta aki bon kargá i bo ta 
kome kuantu ku bo ta 
deseá i te asta yena saku 
bai kuné. Otro dia ku bo bai 
bo por haña e palunan 
bashi manera kos ku 
nunka tabatin fruta na 
nan. Te asta tin hende ku a 


bai kana rónt di e seru aki, 
subi’é i baha, pero ni hoba 
ni kenepa. Ta manera ku e 
palunan aki a bira invisibel 
i lo bo buska te fada bai, sin 
ku bo ta mira nan”, Janga a 
publiká den su buki ‘Simia 
di Kultura’. 

Pa kaba drecha e asun- 
tu, segun Broertje Janga, a 
keda probá ku tin hende ku 
a bai buska yuana den e 
área ei ku a yega di brua 
kompletamente. Nan ta bisa 
den un kaso asina ku e 
hende a bléndu. Pasando 
banda di e seru dilanti ku- 
nuku Corneli nan wowo a 
kuminsá mira pariba pa 
pabou i pabou pa pariba i 
asina a pérdé orientashon 
i e direkshon korekto. 

Broertje Janga ta referi 
na un kaso spesiTiko tam- 
be: “Komo ku ta den hól di 
seru nan tabata, esun ku 
tabata kana dilanti ora pa 
ora tabata bai mas purá. 
Esun otro ku su wowo no a 
brua ta puntra e otro ta 
dikon e ta kana bai pabou 
tantu asina. E ta kontestá 
e otro ku ta set di awa ta 
pone ku e ta bai mas purá, 
pa asina e por yega su 
kunuku pa bebe un poko 
awa. Pero e otro ta mustr’é 
ku e ta mal kiboká, pasobra 
ta pabou nan ta bayendo i 
mester bira kara pariba, 
sino set ta mata nan. Nan 
a stóp di buska yuana i a 
trata na sali for den e hól, 
pa asina trata na mira la- 
man, pa nan sak’afó na un- 
da nan ta”. 

Pero yegando na tóp di e 
seru, e hómbernan ta ri- 


pará ku e kas di Slagbaai ta 
mas serka nan. A tuma 
oranan largu despues di 
tantu kanamentu pa nan a 
logra alkansá e serunan di 
Lasana, kaminda ku nan 
por a bebe awa sushi den 
tanki i mata nan set, promé 
di a logra yega Rincon. 

Hopi konosi 

Janga e skirbi ku e fe- 
nómeno kaminda spiritu ta 
bira bo wowo ántes tabata 
masha na vigor. Ta kachu 
nan tabata supla, krusando 
serunan pa buska esnan 
ku a pérdé. I ora ku e spi- 
ritu brua bo, e ta hinka bo 
den lcama di sumpiña i man- 
tené bo den su gara, po- 
niendo ku diñsilmente es- 
nan ku ta buska ta logra pa 
haña esun ku a pérdé. 

Ántes spiritu sa pone 
hendenan baha den kueba 
óf te asta tira kurpa na 
awa, poniendo ku nunka 
mas famianan tabata haña 
paradero di esun ku a pér- 
dé. 

“Bieunan ta bisa ku si bo 
sinti ku bo a bléndu, bo 
mester kita bo paña i bistié 
na banda robes i markando 
señal di Santa Krus bo 
wowo ta klara. E forsa men- 
tal di ántes tabata masha 
normal, kaminda ku e 
hende por a disparsé for di 
bo presensia óf kambia den 
kualké animal. Tabata 
papia ku otro riba distansia 
largu, sin hasi uso di 
ningun aparato manera tin 
awendia”, Broertje Janga a 
skirbi den su buki ‘Simia di 
Kultura’. 

Entre djarason 6’or di atardi 
pa djaweps masoménos 12’or 
di mérdia Boneiru tabata 
aribabou. Enoc Melaan a pérdé 
den mondinan nort di BOPEC. 
Na momentu ku a hañ'é meimei 
di mondi e tabata den un 
kondishon ku tabata rekeri 
atenshon médiko. Afortunada- 
mente e storia aki tabatin un bon 
fin. 


Mondinan di Boneiru no ta 
kos di hasi wega kuné. Mes 
bunita ku nan ta mustra djaleu, 
mes peligroso nan por ta. Mi no 
tin masha detaye di e sitio presis 
na unda Enoc a pérdé. E 
reportahenan periodistiko tabata 
papia di 'mondi pa nort di 
BOPEC', loke por ta Wasao óf 
Labra. Spesialmente e área di 
Labra i e mondi entre Wasao i 
Gotomeer, ku ta un seru, ta hopi 
será. M'a yega di kana den e área 
aki na vários okashon i konos'é 
hopi bon. 


Mi tambe a yega di topa ku 
desafio den e área aki. Mondi 
hopi será. Na un di e 
okashonnan ei mi tabata huntu 
ku Erik Booi. Boso por puntr'é. 
Ta yora so e no a yora. Nos a 
haña nos den un mondi sin 
salida di pal'i lele. Pa kolmo e 
dia ei awa a kuminsá kai masha 
duru mes, kompañá pa bos i 
welek. 


Mi no sa nada di ekonomia, 
di deporte i asina hopi kos mas. 
Pero mondinan di Boneiru si mi 
konosé hopi bon. Aki si mi por 
broma. Kasi no tin un pida 
Boneiru mas ku mi no konosé. 
Durante sigur 50 aña mi ta 
drentando mondinan di Boneiru 
Asta promé ku esei, komo mucha 
kaba, mi tabata eksplorá 
mondinan di Seru Angola, Seru 
Grandi, kunuku di Nene George, 
Gurubu i Montaña. Pa despues 
bai mas leu. 


E pashon sinembargo pa 
mondi a bini den mi periodo di 
servisio militar na Aruba. Nos a 
eksplorá tur mondi (no tin hopi) 
di e isla ei. Ora ku m'a sali 'dienst' 
e pashon aki a sigui te awe. Tur 
djadumingu mainta, desde 
yanuari, mi ta purba pasa e 
konosementu di mondi pa 
miembronan di Grupo 
Chantiwawa. 

*** 

Mi deseo tabata semper pa 
pasa e konosementu aki over pa 
mas hende. Mi a hasié tambe 
komo sergeant den VKB. Mi ta 
kere ku KPCN i KMar por siña 
tóg di mi den un kurso teóriko i 
práktiko di mondi. Te ainda mi 
t'ei. Mañan podisé!. 


*** 


l3 

Fila di outo riba kaya Korona 

Situashon a kuminsá normaiisá 


KRALENDIJK - Situa- 
slion a kuminsá normalisá 
na Boneiru. Skolnan a 
liabri, vários negoshi tambe 
a reanudá nan aktividat- 
nan. Di mes tambe mas 
outo riba karetera, anke e 
situashon ta leu ainda di 
loke e tabata promé ku 
masoménos meimei di mart 
ku a sera espasio aéreo pa 
Boneiru. 

Na momentu ku dia 13 
di mart a kuminsá anunsiá 
medida na Boneiru pa 
prevenshon di COVID-19 
por a nota ku moveshon- 
nan riba kaya a baha 
drástikamente. Diferente 
kayanan sentral riba isla. 


por ehémpel Kaya Korona, 
tabata hopi bashi. Mien- 
trastantu e situashon ta 
bayendo pokopoko na 
normalidat. Esaki tin di 
aber entre otro ku skol a 
kuminsá i negoshinan ku 
tabata será a kuminsá 
habri bék. 

Kaya Korona, sin duda e 
kaya ku mas tráfiko di 
vehikulo di motor, ta bék 
den su gloria di ántes. Por 
nota filanan largu di outo i 
di mes tambe atrobe aksi- 
dentenan di tráfiko. 

Mester tene kuenta ku 
ainda tin hopi outo for di 
karetera, den e kaso aki 
outonan di hur ku normal- 



mente turistanan ta hur. mente turistanan di barku 
Tambe di mes skuter i e ta hur. 
golfcar-nan ku spesial- 

I UN Bl DA RESTORÁ | 

Skritura: Marko5:l-20 
"I esnan ku a mira esaki a konta nan kon e 
kos a sosodé ku e hómber posei pa demoño, i 
tambe di e porkonan. I nan a kuminsá rog'É pa 
bai for di nan region." v.16-17 (BS) 

Ora nos ta sirbiendo Dios den ministerio di yudansa 
pa hende den nesesidat, nos ta eksperensiá 
situashonnan di aiegria, i nos por mira kon nos Señor 
ta restorá bidanan. 

Ademas nos ta konfrontá momentunan di angustia 
profundo, ora ku esnan ku nos ta duna yudansa 
rechasá esaki, hustifikando nan mes ku nan 
disponibiiidat pa soportá e konsekuensia di nan akto. 
Nos konosé e miserikórdia ku Kristu tabatin ora Ei a 
topa ku e hómber ku tabata posei pa demoño i ku 
tabata biba meimei di tumbanan i ningun hende no 
por a mar’é. E presensia di Hesus a restorá su bida, e 
por a deskubri bida sosiai di nobo i mas importante 
ainda, ei a haña iibertat di e opreshon spirituai ku 
tabata hib'é na destrukshon. 

Sin embargo, e iibertat aki a kousa pérdida di hopi 
porko ku tabata kome na barika di e seru, ioke a 
proboká miedu den e hendenan di e siudat. Ora nan 
a yega kaminda Hesus tabata, e hómber posei pa 
demoño tabata sintá na Su pia, bisti i bon na 
tinu; pero na iugá di ta kontentu, nan tabatin miedu. 

E baior di e hómber aki pa Kristu tabata muchu mas 
importante ku e probiemanan ku su restorashon a 
kousa, pero pa e hendenan, tabata mihó ku Hesus a 
bai for di nan region. Nan a konsiderá ku saibashon di 
e hómber a kompiiká nan bida. Kiko nos io a hasi? 
Dirceu Amorim de Mendonça, España 

Nada no tin mas balor pa Kristu ku un 
bida restorá 

Saká for di: Alimento Pa E Alma, un produkshon 
di Trans World Radio Bonaire. 


Sky-iine kambiando na Kaya Asmsterdam 









E loke nan taj/ama ‘skj-line’ na e krusada di Kaja Amsterdam-Buievar Nicoiaas (CoiaJ Debrot ta 
kambiando. Sunset Beach Hotei di dos piso a disparsé pa krea espasio pa un edifisio mas ku dos piso; 
Chogogo Besort Bonaire, ku promé ku/in di aña io ta kia, mirando avanse di e trabounan. 


AAFKES 

Hasa bonch 

Pa Velli Gi/sbertha 


Hesu mi stima un bon kópi kófi. Ora mi traha kófi 



(markanan konosi) mi ta 
gusta e aroma i kiér sa nan 
ta lo mihó di kófi ku mi ta 
konsumiendo. Mi tabata sa 
si ku tin otro tipo i manera 
di kófi. Por ehémpel kófi di 
Colombia, Brazil. Nan 
manera di prosesá i bebe 
kófi ta distinto for di loke 
mi a kustumá. Pero mi a 
konformá mi ku loke 
tabatin for di den bóter. Pa 
mi esei tabata akseptabel.... 

Te ora Bói a bisami ku 
awe mi mester bai hasi un 
grabashon di hasa bonchi 
di kófi. Pa ser franko, nunka 
m’a tende di esaki, ni 
imaginá mi kiko e lo mester 
enserá. Pero mi ta semper 
habri pa siña pues mi a bai 
ku smak. 

Mi no mester gaña. El a 
sorprendé mi pa e manera 
fásil kon e proseso ta bai i 
kon impreshonante ta di 
mira poko bonchi di kófi 
bérdé bira pretu. 

Chinta 

Mi a haña demostra- 
shon serka sra. Jacinta 
Dorothea, ku tempu e ta- 
bata mucha a hasi e trabou 
aki hopi. Jacinta, kariñosa- 
mente yamá Chinta, a sende 
e karbon i laga esaki 
kuminsá kima... 

Mientrastantu Chinta ta 
splika mi ku e karbon 
mester bira bon kayente 
promé ku pone e wea ku e 
bonchinan riba dje. Mester 
keda wak e bonchinan bon 
pa nan no kima den bóm di 
e wea. Esaki ke men ku 



i di kófi 

mester keda drei e bonchi- kon e bonchinan ta kambia 
nan. Si e bonchinan no di kolo pokopoko. Tanten e 
hasa bon, nan no ta muJa ta drei e bonchinan Jacinta 
bon tampoko. ta konta mi di ántes. Kon 

Mi a keda fasiná di mira komo mucha kima bonchi 



GRADI Sl MENTU 

Famia di defuntu 

sra.vda Irma Colastica 
Peternella-Simon 

mihó konosi komo Mashishi óf Mai 

ta ekstendé nan gratitut na tur ku a apresia i stima 
Mai na bida i a duna sosten te na ora di su partida. 
Un danki speshal na Funeraria Olive Tree ku a hasi 
e livestream pa tur ku no por tabata presente. 

tabata su trabou i ku e 
tabata gusta hasi esaki 
tambe. 

Di unda e bonchi tabata 
bini e no por bisa, pero si e 
ta korda ku tabata bende 
bonchi di kófi na liber. E 
bonchi no tabata bin kla 
hasá; ta bo mes mester a 
bai hasa bonchi. Un kos si, 
mester hasa e bonchi pafó, 
pasobra ta basta huma e ta 
saka. 

Tanten mi tabata mira 
Jacinta bezig mi ta puntra 
mi mes ta kon henter e 
asuntu di kófl aki tabata bai 
ántes. Kon tabata bebe kófi, 
si tabata uza suku manera 
nos tin awóraki óf otro tipo. 
Pues.hopi kuriosidat pa sa 
e manera di ántes. Ma bai 
serka Bói i a puntr’é un ke 
otro, komo mi sa ku e tin 
hopi saber di e tipo di 
kosnan aki. Bói a referi mi 
na un di su bukinan den 
kua el a skirbi un kapitulo 
tokante hasamentu di kófi 
i kon esaki a yega Boneiru. 

Kustumber 

Mi ta sita for di e buki di 
Bói, ku ta un dje bukinan 
den e seri ‘Boneiru di 
Antaño’ ku el a skirbi hopi 


aña pasá. 

“Un kustumber remar- 
kabel di pueblo tabata ántes 
ku hendenan no tabata 
pone suku den kófi, pero 
tabata morde riba un pida 
suku di klenku, miéntras 
ku nan tabata bebe kófi. 
Nan tabata kome un pida 
suku, dal un bok' i kófl, te 
ora ku e kófi kaba. E suku 
aki tabata bini na blóki 
grandi. Nan tabata papia di 
‘suku klenk", komo ku e 
tabatin mes forma ku e 
klenkernan ku tabata usa 
pa traha fornu di pan, te 
asta pa traha kas.” 

“Tabata bende suku di 
klenk na farda. Esaki tabata 
e midi pa bende suku di 
klenk. Bo por a bai kumpra 
un farda di suku klenk. 
Banda di suku klenk sa tin 
tambe loke nan tabata 
yama suku brónseik. Esei 
tabata suku blanku ku 
tabata bin i na blóki chikitu. 
Otro tipo di suku konosi ta- 
bata esun yamá papilon. E 
suku aki tabata bin i for di 
Venezuela i e tabata bini na 
bara.” 

Salu den kófl 





Mi ta sigui sita e buki: 
“Otro punto interesante 
tabata e echo ku, komo ku 
tabata traha e kófi ku awa 
brak, pues awa un tiki salu, 
e kófi tabatin smak di salu 
tambe den dje. Tin hende 
grandi ku a keda ku e 
kustumber pa, despues ku 
a bini un planta pa destilá 
awa dushi for di laman, pa 
stroi tóg un tiki salu den 
kófi, meskos ku ta pone 
suku. Esaki pa bai bék na e 
smak di kófl di antaño.” 

“Ta na kuminsamentu di 
añanan sesenta ainda no 
tabata konosé kófi instan- 
táneo na Boneiru. E promé 
kófi di e tipo aki ku a bini 
tabata probablemente Nes- 
café. Kófi tabata bini na 
bonchi i ta e hendenan mes 
mester a hasa e bonchinan 
aki den wea di heru. Tabata 
kenta e wea riba kandela. 
Despues di un ratu tabata 
basha e bonchi den e wea 
kayente i tabata drai esaki 
ku palu di lele.” 

Mula kóji 

Chinta a siña mi ku mes- 
ter a wak bon pa e bonchi 
no kima. Huntu ku e bon- 
chinan di kófi nan sa tira 


kané di palu tambe den e 
wea kayente pa hasa. Des- 
pues ku e bonchinan fria 
tabata mula nan huntu ku 
e kanel. 

Tabatin aparatonan spe- 
sial pa mula kófi, pero es- 
nan ku no tabatin un mo- 
lina asina, por a mula e kófi 
ku piedra ku manga (piedra 
ku sa usa pa mula maishi i 
kadushi, ku por sierto 
tambe m’a hasi serka nos 
kolega Chon) ku molinanan 
di heru (molina di tréktu). 

Tin hende ku tabata 
mula kófi tambe pa bende. 
Tabata un bon negoshi, 
komo ku semper bo ta haña 
hende ku no kier a tuma e 
moléster pa hasa i mula kófi 
. Tantu kófi komo te nan 
tabata traha den trepochi . 
Mester a kola tantu e kófi 


komo te pa saka e kachi- 
kachi promé ku sirbi nan pa 
bebe. 

Wel wek.danki Bói. Mi a 
keda altamente impreshoná 
ku e pida historia aki. Pa bo 
mira ei kon kos a kambia. 
Ora mi mira bék e loke ta 
bin den bóter awendia ta 
nada kompará ku e loke mi 
a eksperensiá aki. Un 
diferensia grandi na aroma 
i sabor. 

Lástimamente barku- 
nan di fruta no ta bini mas, 
pues ta difisil haña bonchi 
awendia. Mi n’ por splika, 
pero tabata un eksperensia 
dushi i ma sintimi bon. 

Bói ta tentami den chiki: 
“Esaki si bo n’ tabata sa di 
dje, wak pa bo siña.” Mare 
Bói ke sa; bonchi mi mester 
haña i kla ta!! 

Mondi grandi 

Mi ke tóg skirbi awe riba mas ku un 
ruta ku nos a kana den e área pa nort di 
Dospos. Nos a kuminsá na unda Echo 
Foundation tin su sentro di informashon 
i kultivashon di nos palu i matanan 
endémiko. Un di e miembronan di Grupo 
Chantiwawa, Julianka Clarenda, ta 


embolbi ku maneho di e sentro aki, ku 
su meta prinsipal ta pa kuida i protehá 
nos lora endémiko, Amazona 
barbandensis rotschildi. 

E sentro di Echo Foundation tabata 
kunuku di Pedon St. Jago. Un figura 
markante di Rincon, un vishonario, e 
promé persona ku kier a traha un asina 


yamá ‘eco-resort’ na su kunuku di 
Dospos. Te asta un mapa e tabatin di 
kon su ‘resort’ mester a bira. Tambe el 
a proponé pa hasi Gotomeer (Saliña 
Grandi) aksesibel pa barku, pues un haf 
pa Boneiru. 

Mi konosé nort di Dospos 
relativamente bon kaba. Kere óf laga. 


pero den pasado m’a kana hopi mi so 
den e region aki. Naturalmente ku chéns 
di pérdé den mondi. Tin hende ta 
preokupá pa algu no a pasa mi. Mi no 
ta gusta bis’é, pero mi ta pens’é si: Ku 
nan rason, pasobra mondi grandi tin su 
kosnan, tin su peliger. 

Epeiigernan 

Kiko ta e peligernan di mondi grandi? 
Nan ta diferente. Bo por pérdé den 
mondi. Bo por bléndu. Esaki a yega di 
sosodé tres bia ku mi. Un biaha huntu 
ku Walter Coffie meimei di Bolivia, un 
biaha huntu ku Erik Booi den área di 
Tera Bara i otro biaha riba e ekstenshon 
di Seru Montaña, direkshon Rincon, 
durante un kaminata huntu ku algun 
amigu di Seru Largu den mondi pa Ser’i 
Suit, Rincon. 

Bieunan a siña mi ku na momentu 
ku bo bléndu, ku bo adesorientá, no sa 
na unda bo ta, no sa kon sali for di 
mondi grandi, no sa mas unda ta pariba, 
pabou, nort i suit, bo mester kita bo 
kamisa/flanél i bistié robes pa drechi. 

Un otro peligerta ku bo portrompeká 
i kai, dal bo kabes, kibra pia óf man. Mi 
tin dos aña asina kaba, pa e motibu aki, 
ta kana ku un sorto di garoti. Na ingles 
ta yam’é ‘walking stick’. Nan tin un 
banchi pa ankr’é na bo man. Na 
BonBida ta bende nan. Tambe bo por 
bestél na Amazon. Práktika a siña mi 
ku e ta yuda hopi. Un bon invershon. 

Ladron i abeha 

Tambe tin e peliger, si bo ta so, di 
sorprendé ladronnan di kabritu ku ta 
operá den mondi. Mayoria bes nan tin 
arma di kandela i, pa no tin testigu, nan 
por likidá bo. Dos biaha m’a topa ku 
ladron di kabritu den mondi. Nan a mira 
mi, pero no a hasi nada. Si esei a 
sosodé, awe mi no tabat’ei. Un dje 
okashonnan ei nos tabata den un grupo 
di kanadó. 

Un peliger ku a bini aserka e ultimo 
20 pa 30 aña aki ta abeha. Tin hopi kas 
óf neishi di abeha den nos mondinan. 
Por ehémpel rónt di e seru Koumati mes 
tin bastante di e insektonan aki por 
ataká. Ta loke kasi a sosodé tambe na 
Koumati durante nos bishita na e seru 
ei. Un ‘zwerm’ di abeha a bini direkshon 
di Rudsel Leito, Rossan Jansen ku mi. 
Na ultimo momentu parse nan a kambia 
di idea i no a ataká nos. Mi a spanta. 

Abeha a yega di ataká mi den mondi 
durante un kaminataden kunuku di Nene 
George huntu ku Walter Coffie. Nan a 
pika mi na kabes i lomba. E tempu ei 
mi tabatin kabei ainda. Aresultá ku Gla- 

cial ta aliviá piká di abeha hopi bon. 
Walter semper sa tin un bóter di Gla- 
cial den su tas. 

Mi ta atverti tur hende ku kana ku mi 
pa no usa kolonia óf perfume ora di 
drenta mondi grandi. E holó ta atraé 
abeha. Nan ta sinti holó di flor. 

Tapadera 

Pa keda riba nos dos kaminata nort 
di Dospos. Promé bes nos a konsentrá 
na i rondó di un seritu ku nan ta yama 
Tapadera. Ta mas tantu un baranka 
enorme, ku parti pariba un plenchi hopi 
bunita. Bon lugá pa tene un aktividat di 
‘Luna Yen’ pa esnan duru riba pia. 

Despues nos a sigui direkshon 


2020 


pabou, trankera di Slagbaai, ku 
intenshon despues pa konektá riba Ruta 
Dospos, inisiativadi Sóldachi Tours. 

Mi meta sinembargo tabata pa yega 
bék na un ruina ku m’a yega di bishitá 
hopi aña pasá. Riba mapa topográfiko 
e área ei, pariba di trankera di Slagbaai, 
ta identifiká komo Rigot. E mapanan ku 
mi ta konsultá ta esun di Werbata 
(kuminsamentu di siglo 20) i di Kadaster 
di añanan sesenta. 

Nos a logra yega na e ruina. Mi tabata 
huntu ku Sheila na kabes di e grupo na 
momentu ku el a spót e ruina promé. 
Nos a keda basta ratu einan pa saka 
portrét i studia artefakto. 

Programanan di Bonaire.tv 

Telbo kanal 70 
Flamingo TV kanal 23 


Diasabra 23 mei 


12:00 Herensia: 

Clemente 'Elio' Flores 
i Isaak Bernabela 

13:00 Aki Boneiru: 

Tibisy i Sharelly 

14:00 Dokumental: 

Mundu Nobo pa Tera Kora 

16:00 MNB: 

Hans Voerman 

17:00 Aki Boneiru: 

Cees Luckhardt charla 

18:00 Herensia: 

San Juan 'SKAL' 2016 


i Petra Cecilia 

19:00 Dokumental: 

80 Aña Aviashon na 
Boneiru 

20:00 Herensia: 

Nerio Mercelina i 

Leticia Mercelina- 
Thielman 

21:00 Dokumental: 

WEB "40 aña" 

22:00 Herensia: 

Robert i Edith Strauss 
Indonesia 

23:00 BAPA: 

Gielmond 'Funchi' 
Eybrechts 

Diaduminau 24 mei 

12:30 Programa: 

Apel di Oro 

13:00 Aki Boneiru: 

Classical Music Board 

15:30 Puerto Latino: 

Luis Zárraga 

16:00 Herensia: 

Clemente 'Elio' Flores i 
Isaak Bernabela parti 1 

17:00 Aki Boneiru: 

Tibisy i Sharelly 

18:00 Dokumental: 

Mundu Nobo pa Tera Kora 

20:00 MNB: 

Hans Voerman 

21:00 Aki Boneiru: 

Cees Luckhardt charla 

22:00 Herensia: 

San Juan 'SKAL' 2016 i 
Petra Cecilia 

23:00 Dokumental: 

80 Aña Aviashon na 


Boneiru 


Tur mérdia 12’or ta kuminsá un 
programashon nobo di 4 ora. 

E programashon aki ta ripiti pa 24:00. 



tEtnpu bteu 



Komishon di 'NewBioocf, 1989. Riba e potret tin di robes pa drechi; 

Norbert '/ómbi' Siiberie,Xiomara Aiberto (q.e.p.d.J,Chariton 'Chai' Thomas,Hubert '/by' 
Evertsz,Linguenda Evertsz i Eabricio Eacho Martiiia (q. e.p.d.J 


Hende di Boneiru 


FINCHO (2) 

Carlos Delfincio J esurun a nase na nómber dia 4 di 
november 1891 na Kórsou, pero den añanan sesenta 
a biba i traha un temporada na Boneiru. Su profeshon 
tabata di shefkok i su nómber di kariño tabata 
Fincho. Dia 10 di mei 1961 a pone e promé piedra pa 
konstrukshon di Hotel Bonaire na Playa Lechi. Esaki 
despues ku a yega na un akuerdo ku e grupo antiano 
ku a entamá e proyekto aki. Dia 1 di ougustus 1963 
Hotel Bonaire a habri su portanan den forma no ofisial. 
Dia 31 di ougustus Gobernador Nicolaas (Cola) Debrot 
a habri e hotel ofisialmente "ku yabi di oro", manera 
korantnan dje tempu ei a reportá. Ku apertura di 
Hotel Bonaire un periodo nobo a habri pa turismo boneriano. Prensa a dediká 
hopi atenshon na e apertura. Entre otro tin korant ku a saka edishonnan 
spesial pa pone atenshon riba e echo importante aki. E hotel a habri ku 24 
kamber dobel i tres suite. Na total e hotel por a akomoda den un solo bia 60 
persona. E edifisio prinsipal tabata di tal forma konstrui ku e por a risibi entre 
80 pa 100 persona, teniendo kuenta ku eventual ekspanshon di e hotel. Komo 
ku tabata trata di un hotel moderno, e doñonan a kontrata un shefkok profeshonal 
i esaki a resultá Fincho. El a pasa su konosementu pa diferente Boneriano ku a 
traha e tempu ei den kushina di Hotel Bonaire. Fincho tabata gana na 1963 un 
salario di fl.275,- pa kinsena. Fincho ta tata di e konosido Edzel (Papi) J esurun. 



MONCHI <& TONCHI 

(Awor si a kaba. Pas- ^ 
tor ta mata pastor! 

V J 

Awél si. Ta na unda nos 
ta bai Monchi? 

\ _ / 

Vx >»| 


( C£ 

Delta 


ku plan pa kuminsá bula 


bék pa Boneiru 



Kompetensia Plaka Rotativo 
Boi Antoin kanselá 


KRALENDIJK - E 
kompania di aviashon 
merikano Delta tin plan pa 
kuminsá bula bék pa isla- 
nan den Caribe inkluyendo 
Boneiru. Esaki segun 
informashon di “Caribbean 
Journal”. Despues ku Delta 
tabatin apénas pa sobra 
algun buelo den e luna di 
mei pa Caribe, nan tin den 
plan pa kuminsá operá un 
total di 16 buelo, ounke ku 
no ta tur destinashon a 
habri nan frontera ainda. 

Delta a duna di konosé 
den un deklarashon. “Mién- 
tras ku nos skema di yiini 
a baha bastante kompará 


ku aña pasá, nos kliente- 
nan ta bai mira regreso di 
algun di nos rutanan 
prinsipal, tantu doméstiko 
komo internashonal ku a 
keda suspendé pa motibu di 
COVID-19. Fecha spesifiko 
ku lo bai kuminsá ta varia 
pa e diferente destinashon 
ku ainda tin regla i 
restrikshon pa COVlD-19.” 

E buelonan pa Boneiru 
ta semanal riba djasabra i 
esakinan ta planiá pa 
kuminsá den e segundo 
parti di yiini, dependiendo 
di e desishonnan ku Bo- 
neiru ta bai tuma pa ku su 
frontera. 


KRALENDIJK 
Fundashon Lesa Ta Dushi 


(FLTD) a disidi di kanselá e 
di shete kompetensia Plaka 


Rotativo Boi Antoin i Kopa 
Junior. E motibu prinsipaJ 
ta e echo ku aktualmente 
no ta pérmiti pa organisá 
eventonan di mas ku 50 
persona. 

Tambe FLTD ta di opin- 
ion ku Jo bira un preshon 
enorme pa maestronan 
prepará e muchanan pa e 
kompetensia, miéntras ku 
tin tiki tempu pa tareanan 
di skoJ promé ku fakansi 
grandi. Tabata un desishon 
hopi difisil pa e Fundashon, 
pasobra ta nan evento di 
mas grandi pa konsientisá 
mucha i pueblo en general 
di Boneiru tokante e 
importansia di Jesamentu. 

Direktiva di FLTD ta 
spera ku otro aña si e 
kompetensia por tuma lugá 
i ku tur 8 skol básiko lo por 
partisipá. Nan ta gradisi pa 
e komprenshon i ta deseá 
tur mucha hopi forsa i 
sabiduria den e ultimo 
simannan di skoJ. 


Por pasa tur 
dia despues di 
10*or buska e 

BONERIANO 

grátis riba 
mesa pqfó 
dilanti 
ojxsina di 
Extra! 




Kousa di sufrimentu humano ta te paden aya di nos mente. 
Meditashon por revelá e kousa akt i tambe kura pa esaki. 
Meditashon ta kultivá un mente kla, kalmo, dirigt riba un punto i 
paden di nos mes. Ta un di e mihó maneranan pa liberá nos mes 
di sufrimentu i elevá nos mes na un plano di funshonamentu mas 
haltu. 

Esaki ta un teksto den e buki Vishoka Meditation skirbi pa 
Pandit Rajmani Tigunait. 

The experiences of the masters also reveal 
that the cause and the cure for human suffering 
are buried deep in our mind. A clear, calm, one- 
pointed, invrardly flowing mind has the capacity 
to discover both cause and cure. A confused, rest- 
less, scattered, and outwardly running mind has 
no capacity to discover either the cause of pain 
and sorrow or the cure. That is why every master 
in the past prescribed a system of meditation de- 
signed to cultivate a clear, calm, one-pointed, and 
inwardly flowing mind. 

*** 

Rudy, di bérdat bo a guli klabu?' Esaki un amiga a puntra mi. 
Sea ta zona inkreibel ku algu asina por a sosodé, óf tin biaha 
hendenan ta duda ku loke mi ta skirbi ta bérdat. Ta bon pa mi 
menshoná ku mayoria bes, mi kuentanan ta basá riba bérdat. Mi 
por a floria esaki un tiki, pone un kuadro rónt di dje, pero e esensia 
ta bérdat. 

Otro pregunta: 'Pero ki mishi klabu den bo boka?' Esaki a 
pone mi pensa un tiki. Mi sa ku tabatin un karpinté tabata traha 
na nos kas (Shon Bubu Domacassé) i tabatin klabu bentá na 
suela. Pensando awor aki, mi ta kórda ku karpinténan tin biaha 
ta pone klabu den nan boka pa ora nan kaba klaba unu, nan tin 
un otro pa klaba mesora. Por ta mi tabata imitá e karpinté. 

Sea loke sea, mi tabata un mucha ku hopi suérté ku ta pone 
ku ketu bai mi por ta huntu ku boso. 

*** 

Hopi, hopi, masha hopi tempu pasá, mi tabata den e grupo di 


zeeverkenner ku bou di guia di frater Benno a yuda drecha e 
kasita aki. El a bira nos klup for di unda nos tabata eksplorá 
tantu laman komo e serunan di Barkadera. 



i t 


Probablemente tin un masha bon motibu mes pa hasi esaki, 
pero ami no sa esei. Por ta un hende por splika mi dikon un 
konseho insular ku ta reunt na papiamentu, mester stipulá su 
puntonan di agénda na hulandes? 


Mi hib^ sose^^, ku ■tui' lus 

Mi ■fc^ ■fcen4e un b^^fcimenfu n^ 
ben'fc^n^. Mi s^ ken, i ke43 ^fumi 4i 
mi ■fch^nkil ^sin^. 

\Jn ^■^■fcu 4espues, porfc^ 4i "fc^ b^bhi, i 
4espues porfc^ 4i rni k^mbeh. Mes 
momen'fcu, un gt-iiu feribel ku ■fc^ pone 
mi k^s^fcembU i ben^en^n 4i P^bou 
s^li foh 4i k^s p^ w^k kiko ■fc^ p^s^n4o- 
Ami ■fc^ buU Un^fc^. kiko^fc^ p^s^n^o^ 

E ■fc^ sen4e lus, i ■fc^ ke43 bopi Uf ■fc^ 
kon^fch^ un 4i 'fcelefón su pi^ 3 4^1 i el 
3 kehe ku ■fc^ h^^fcon 3 kohe subi su pi^. 

Entradanan di gobiérnu a keda stabil 


KRALENDIJK - Entra- 
danan di gobiérnu di Bonei- 
ru a keda stabil aña pasá, 
di akuerdo ku un reportahe 
di ehekushon ku a pre- 
sentá i diskuti den Konseho 
Insular siman pasá. Dudley 
Wedervoort, hefe di Sek- 
shon di Finansa, a duna un 
presentashon amplio to- 
kante e fluktuashonnan 
finansiero di Entidat Pu- 
bliko Boneiru (EPB) durante 
2019. 

Di un banda gastunan a 
subi, manera Extra a relatá 
den un otro artikulo, pero 
esaki ta atribui na kalkula- 


shonnan mas bien tékniko 
relashoná ku finansia- 
mentu ku Hulanda a duna 
atraves di loke nan ta yama 
‘bijzondere uitkeringen’. 
Pues a drenta 29 mion na 
finansiamentu ékstra di 
parti Hulanda, pero e plaka 
ei ta sali bék komo gastu di 
EPB. Pasobra opviamente e 
plaka ei no ta di EPB. 

Dudley Wedervoort loke 
a yuda oumentá entrada- 
nan di gobiérnu aña pasá 
tabata entre otro plakanan 
ékstra ku a drenta na mo- 
mentu ku Sekshon di Finan- 
sa a hasi loke el a yama un 


‘inhaalslag’ di plaka ku e 
dos kasinonan establesé na 
Boneiru mester a paga. 

“A drenta ademas un 
montante di dos mion dóler 
ku ta kobransanan ku 
Servisio di Impuesto a yega 
di hasi den pasado, pero ku 
en realidat nan mester a 
traspasá e plaka aki pa OLB. 
E plaka aki tabatin añanan 
stashoná na Servisio di 
Impuesto. Despues ku ini- 
sialmente no tabatin klari- 
dat kompletu riba e mon- 
tante aki finalmente el a 
bini finalmente den kaha di 
nos gobiérnu. Mester tene 



ENTIDAT POBLIKO 

BONEIRU 


RijksdienstCaribischNederland 


Numbernan Importante | Sosten sosial pa famia 

Ribo dianan di trabou. durante orario di ofisina 



Bo tin pregunta tokante vlrCis di corona na 
Boneiru? 


rljksdienstcn.co m/covid '19 
0800-1351 (gtáHi) 



Bo ke papia tokante di strés na kas Of tokante 
kon pa atendé ku yu? 


Sentro pa Hubentuti Famia 
701-5257 



Bo ta preokupá pa seguridat di mucha? 

JGCN 

715-7201 

ilit 

Bo ke papla ku un trahadP dl Tim dl Barlo? 

Tim di Bario 

717-1714 


Bo famta mester di un pakete di kuminda? 

Of bo no por paga akohida pa mucha, WEB. 
hUr(dl kas), internét mas? 

yudaml^bonairegov.com 
0800-1351 (grdtts) 

er 

Bo mester diayudo ku lesa, skirbl bf Fundashon Forma 

yenamentu di papel? '*'599 785-7314 (yomo ófWtKiEsApp) 

% 9 

Pa notifikashon dgudo df vlofensia dofnéstiko, 
abusu di mucha óf otro situashon dt emerg#nsia. 

YAMA9nl 

fsanpfralfronsoUeb 

• • 

0 

k_ 

80 ta vfktlma dl kualkeecho kastlgabel pa Eei i bo 
mestéf di sosten •moshonal? 

Ofisjna Yudansa 

Pa Viktima 

717-6181 

_ á 


Protehó t>o mes i esnon ronáó di bo 


huntu 


kontracorona 


kuenta ku ta pa solamente 
un biaha nos ta haña e 
plaka aki”, segun Dudley 
Wedervoort den reunion di 
komishon fiho di Konseho 
Insular. 

Otro entrada ku a subi 
ta di impuesto pa vehikulo 
di motor. “Esaki ta debi ku 
di mes tin mas outo riba 
kareteranan di Boneiru. 
Tambe por ripará oumento 
di impuesto di estadia, pues 
loke ta kobra turista. Aki a 
logra oumentá e entrada- 
nan ku 3.1 mion dóler.” 

Den su agresividat pa 
kobra mas plaka na im- 


puesto Sekshon di Finansa 
a laga Servisio di Impuesto 
saka anslagnan taksativo 
pa kompanianan ku ta hur 
outo, basá riba e pensa- 
mentu ku loke nan tabata 
paga no tabata real. Pero e 
kompanianan en kestion a 
bai korte i gana, loke a pone 
ku e entradanan di impues- 
to for di e sektor ei tabata 
1.7 mion dóler aña pasá, 
kompará ku e aña anterior. 

Wedervoort mas aleu a 
indiká ku entadanan di 
‘grondbelasting’ a keda 
stabil aña pasá. 


AKSIDENTE Dl 
TRÁFIKO 


KRALENDIJK - Riba 
djárason 20 di mei, sentral 
di polis a risibi notifikashon 
ku un aksidente a tuma 
Jugá riba Kaya Interna- 
shonal. Shofur di e outo a 
pérdé kontroJ riba su stur i 
e outo a bóJtu. E tabatin un 
kap na su lep i raspu na su 
man i pianan. Ambulans a 
transporte pa hospital pa 
kontrol médiko. 


Kontrolnan den kuadro 
di kumplimentu ku e Lei di 
Tráfiko nobo ta sigui. Den 
e dianan tras di lomba a 
duna vários prosésferbaJ 
pa entre otro kore sin faha 
di seguridat i kore sin 
hélmu bisti. KPCN ta 
enfatisá ku kumpJimentu 
ku e reglanan di tráfiko ta 
kontribui na un tráfiko seif 
pa nos tur.a 


PARTI Sl PASHON Dl MORTO 

Ku hopi doló na nos kurason, pero konforme pa loke e 
la nifiká pa nos, esposa, rumannan, tio,tantanan i demas 
famia Crestian, Rosaria, Sances i Melaan, ta partisipá 
fayesimentu repentino di 

Luguen Gregory 
Alexander Crestian 

mihó konosi komo Oe 
óf DJ Scorpion 

Dia i ora di entiero ta keda anunsiá despues. 


El Piedrologo B.V. 

ta buska 

3 Metselaar 

- Minimo 2 aña di eksperensia 

pa info yama -1-599 785-3579 
email: elpiedrologobonaire(a>gmail.com 



NiKi' B Barbershop 

ta buska 

pelukero unisex 

-2 aña minimo di eksperensia ku nivel LBO. 

-Mester por papia papiamento i spaño. 

Pa mas info tuma kontakto ku nos pa un sita na 

700-7236 

Manera ta konosi, tabata djabiérné 
13 di mart ku Boneiru a kuminsá sinti 
realmente e efektonan di coronavirus. A 
anunsiá e dia ei ku e dia siguiente, 
djasabra 14 di mart, espasio aéreo di 
Boneiru lo ta será, pero ainda tabatin 
algun buelo for di Kórsou, Aruba i 
paisnan manera Merka i Hulanda. 
Boneiru a kuminsá bira ketu. Pokopoko 
turistanan a kuminsá regresá nan pais. 
Tabata un sensashon straño ku mi no 
por splika. Nos isla a kuminsá bira 
bashf. Ménos outo riba kaya, entre otro 
debf ku turista no tabata drentando mas 
i notabatahurouto. 

Djasabra siguiente kon ku bai bini 
mi mester a bai presentá e programa 
Beku. Mi so a bai. Tio Roly ku mi so 
den studio di ‘Voz di Bonaire’. 
Naturalmente e tópiko tabata 
coronavfrus, pero poné den un 
perspektiva históriko. 

M’a koba den baul di FuHiKuBo i a 
saka informashon di un pandemia simi- 
lar ku a asotá mundu na 1918 pa 1920, 
esta grip spañó óf malesa di kabouter. 
Asina tabata yam’é na Boneiru. 
Kabouter sf a eksigf bida di hopi hende 
riba nos islanan. Oyentenan di Beku a 
gusta e programa. Despues m’a skirbi 
tambe un seri den Extra tokante 
kabouter, kombiná ku kólera, tabata 
meimei di siglo 19. 

Coronavfrus a trese kambio tambe 
despues den presentashon di Beku. 
Loke nan ta yama ‘normal nobo’ a 
kuminsá ‘from day one’, manera ta bisa, 
pa Beku. No por a trese hopi hende 
huntu mas den studio. Instrukshon di 
Feliciano Piloto, propietario dje emisora. 

M’a disidf ku nos lo no trese mas ku 
tres hende huntu pa Beku. Pues nos 
kuater presentadónan di Beku, Ubaldo 
Anthony, Chon Theodora, Jeanette 
Heitkónig i mi mes mester a separá. 
Den e ‘normal nobo’ no por skucha nos 
huntu mas. 


Korant 

Coronavfrus a pone ku mi mester a 
atendé ku hopi kos. E pandemia aki a 
krea desafionan grandi. Esun di mas 
grandi tabata kon sigui ku Extra, 
konsiderando ku e dos kompanianan di 
aviashon ku normalmente ta operá en- 
tre Kórsou i Boneiru, EZ-Air i Dividivi 
Airlines, a realisá nan ultimo buelonan 
e wiként ei. 

Kon sigui ku Extra. Nos ta riba 
Internét pa alrededor di 20 aña kaba, 
pero eksperensia a siña mi ku ta e 
korant di papel (‘hard copy’) e hendenan 
ta férwagt, spesialmente hende grandi. 
Mi no ta mira nos grandinan aboná Ex- 
tra riba Internét. Asina mes nos a logra 
haña basta abonado di Extra riba 
Internét den e dianan ei. Nos a sigui sali 
tur dia. Niun momentu Extra a keda sin 
sali. 

Na kuminsamentu di siman 
siguiente, 16 di mart, nos a yama tur 
empleado ku ta riba ‘payroH’ di Bonaire 
Communication Services (Extra- 
Boneiru) den un reunion pa splika nan 
kon e situashon ta. Despues di mi 
splikashon, nos akountent Oscar Martijn 
a tuma over pa atendé aspekto salarial. 


esta ku kasi tur hende mester keda kas, 
pa asina bini na remarke pa e areglo di 
80%. 

Tabatatóg momentunan diffsil, un tiki 
emoshonal asta, pasobra bo no sa 
nunka ku den e ‘normal nobo’ lo tin 
espasio pa tur hende bini bék. Esei ta 

e realidat fastioso. 

*** 

Na momentu ku m’a sali for di stu- 
dio e djasabra ei m’a kore kant’i kosta, 
Kaya Playa Lechi i Kaya Kachi Craane. 
Dilanti kas di Daniela Gustowski- 
Bernabela m’a topa ku Raphael 
Rodriguez, Ismael Soliano i Ronny 
Domacassé sintá riba banki. M’a disidf 
di stashoná outo i bai serka nan. Komo 
ku ainda e regla di un meter i mei no a 
penetrá den nos, nos a sinta huntu pegá 
ku otro riba e banki. I nos a duna otro 
man manera semper nos bonerianonan 
a kustumbrá di hasi. 

Nos a papia tokante ‘koetjes en 
kalfjes’ (nos ta munisipio spesial di 
Hulanda). Bon mirá, nos a papiatokante 
‘vissen en visjes’. Ronny a papia tokante 
piskamentu, markanan di piská, 
piskadónan di Playa Pabou. Raphael 
tabata graba ku su telefón sofistiká. 



Ismael tambe a papia di nabegashon, 
di e barku Antilia i su kapitan Gittens, 
ku tabata yam’é Kalachi. Algun aña 
pasá m’a entrevistá Gittens na St. 
Eustatius. 

Despues di un ratu Daniela a sali fo’i 
su kas pa puntra ku si e por ofresé nos 
largu. M’a bai pa kófi, djis despues kófi 
a yega ku su kuki band’i dje. 
Hospitalidat di e boneriano den ‘optima 
forma’. Daniela ta un pan di Dios. 
Daniela a invitá mi den su kas pa mira 
un bórchi riba kua un parti grandi di su 
beinam i nómbernan di kariño ta skirbi. 
Mas ku 10. M’a traha un artfkulo 
despues den Extra digital. Nunka no a 
imprimf e artfkulo aki riba papel. Mi ta 
pensando pa ora ku finansieramente ta 
posibel imprimf tur e edishonnan aki ku, 
pa mi, a bai pérdf den dos óf tres 
edishon spesial di 56 página, ku ta e 
kantidat máksimo di página ku segun 
mi Extra por imprimf. Mi ta evaluando 

ku si ta nesesario i tin sentido. 

*** 

Pokopoko e konsiensia a kuminsá 
drenta mi e siman despues ku Boneiru 
a kambia i ku probablemente nunka mas 
Boneiru lo ta manera e tabata te 
djabiérné 13 di mart. Coranavfrus den 
sierto sentido a uni nos bonerianonan, 
pero di otro banda a separá nos. Un 
situashon hopi kontradiktorio. No por 
duna otro man mas i mester mantené 
distansia di un meter i mei, segun regla 
di Hulanda. Na Kórsou e ta dos meter. 
Dunami dos na Kórsou, dunami un meter 
i mei serka nos. Na lugá di duna man, 
mester duna otro élebog óf pia.... 
Imaginá bo kon kos a kambia den un 
pardidia! 

Pero di otro banda coronavfrus tóg a 
uni nos tambe. Hende a kuminsá uni 
ku otro den solidaridat, yuda otro. Mas 
despues lo mi elaborá riba e fenómeno 
aki tambe. 

*** 

Preveni férkout, 
grip i e virus di corona 





Laba man 

Laba bo man bon 
durante 30 
sekónde ku 
skuma i awa. 



No mishi 

No mishi ku wowo, 
nanishi óf boka. Via 
e lugánan aki bo ta 
pega ku e malesa. 


Selibon a limpia pabou 
di Kuskus 


KRALENDIJK - Selibon a 
tuma e kritikanan ku a bini 
di algun siudadano na 
serio. Ta trata di sushi ku 
tabatin pabou di Kuskus 
(landfill) di Lagun. Sushi 
prosedente di Kuskus. E 
siman aki Selibon a en- 
kargá un di su emplea- 
donan pa limpia e área. 

Ta imposibel ku mién- 
tras Selibon ta promové un 
Boneiru limpi pabou di su 
tereno mes tin hopi sushi 
riba kaya. Ta trata di loke 


nan ta yama na hulandes 
'zwerfvuiT, ku bientu ta 
supla saka for di Kuskus, 
spesialmente papel, karton 
i pléstik. 

Un siudadano algun 
tempu pasá a aserká Extra 
pa denunsiá e situashon 
aki. Kritikanan ku Selibon 
a aseptá i a tuma akshon. 
E siman aki e limpiesa a 
tuma lugá. E kompania lo 
sóru tambe pa den futuro e 
área aki keda limpi. 



Kubri 

Tapa bo boka i 
nanishi ora bo ta 
tosa óf nister ku un 
lensu di papel óf e 
doblá di bo élebog. 



Distansia 

Mantené un 
distansia di 
aloménos 1.5m 
di otro hende. 


Kiko ta virus di corona nobo/COVID-19? 

Tin un brote internashonal di COVID -19 (konosf tambe komo vfrus di corona nobo) na e 
momentunan akf. E vfrus por okashoná sfntoma manera kentura, tosamentu I halamentu di 
rosea anshá. Den un kantidat dl kaso limitá el a kondusf na infekshon mas serio, asta morto. 



Kontakto: 

Liña di informashon virits di corona 

L 0800 1351 (grátis) 

+599 715 91 99 (p^ yamada internashonal) 



OPENBAAR LICHAAM 

BONAIRE 

SAMENLEVING EN ZORG 


Esaki ta un mensahe di Departamento di Salubridat Publiko 


Umbrella B.V. 

mester di 

Bartender 

-2 aña di eksperensia i ku diploma 

Pa mas inf. yama telefón 786-6815 



OPENBAAR UCHAAM 

m BONAIRE 


Rijksdienst Caribisch Nederland 



Hasi petishon pa pakete di kuminda pa 
kas di famia den nesesidat? 

yudami( 3 )bonairegov.com 0 ^ 0800-1351 (grdtrs) 


Menshoná por fabor: nómber i fam, 
numberdi telefón i motivashon di petishon. 


Protehá bo mes i esnan rondó di bo 

huntu 


kontralcorona 

















